vivo Bakal Melancarkan Pengimbas Cap Jari Pada Skrin Minggu Hadapan?!

Syarikat Cupertino, Apple belum lagi mengesahkan iPhone keluaran tahun ini akan hadir dengan pengimbas cap jari pada skrin, tetapi apa yang ingin ditampilkan oleh vivo ini jika benar akan mengejutkan ramai pihak.

Majlis yang akan diadakan pada 28 Jun ini dikhabarkan akan mendedahkan teknologi baru dalam arena telefon pintar. Apa yang boleh dilihat melalui teaser yang dikeluarkan mereka ialah sebuah lakaran cap jari terletak di tengah-tengah skrin peranti. Juga tagline “unlock the future” berbunyi seperti sistem keselamatan masa hadapan, ini sudah cukup untuk menampakkan perkara yang membelenggu Apple akan dimulakan oleh vivo dahulu.

vivo juga masih belum menyatakan adakah fungsi ini akan dimasukkan pada telefon pintar atau sebagainya. Walau bagaimanapun, kita akan menunggu berita sahir pada Pameran MWC 2017 Shanghai minggu hadapan.


Nama Pengguna Tidak Lagi Dikira Dalam Had Tweet

Dahulu Twitter mengambil langkah tidak lagi mengira media yang dikepil bersama Tweet di dalam kiraan kuota. Langkah tersebut menerima reaksi yang sangat positif dari pengguna kerana ia memberikan pengguna Twitter lebih ruang untuk memuat naik dan membalas Tweet.

Terbaru, Twitter telah mengambil satu lagi langkah positif dengan tidak lagi mengira nama pengguna di dalam kuota 140 aksara. Seiring dengan perubahan ini, anda tidak lagi dapat melihat nama pengguna di dalam balasan Tweet, sebaliknya ia akan dialihkan pada bahagian atas sesebuah Tweet.


REALME 8 5G Kini Tersedia Bagi Pengguna  Celcom Postpaid Pada Harga Serendah RM98!!

realme Malaysia telah mengumumkan kolaborasi terbaharu realme 8 sebelumnya 5G dengan Celcom MEGA Postpaid. Peminat realme kini boleh mendaftar untuk rancangan Celcom MEGA postpaid dengan Celcom MEGA  Lightning Pass dan nikmati Internet sepantas kilat dengan peranti realme 8 5G baru mereka. Rakyat Malaysia kini boleh memiliki Internet 5G dan peranti 5G dengan harga serendah RM98 sebulan.

Pelan Celcom MEGA  Lightning membolehkan pengguna mendapatkan realme 8 5G mereka dengan tinggi 40GB bulanan- Internet mudah alih berkelajuan dan Internet mudah alih sepantas kilat 10GB, 30GB, 50GB dan 80GB bersama dengan panggilan tanpa had ke semua rangkaian dan RM0.20 setiap SMS ke semua rangkaian juga. The Celcom Bundel peranti MEGA  Lightning akan ditandatangani di bawah kontrak 24 bulan. Dengan mendaftar untuk rancangan tersebut, pengguna juga boleh mendapatkan Mini Juice Blender edisi terhad realme percuma bersama dengan realme mereka 8 5G.

Berikut adalah pelan yang ditawarkan:


vivo V9 Bakal Hadir Dengan Dua Warna Baharu – Sapphire Blue & Velvet Red

vivo V9 telah diperkenalkan secara rasmi di Malaysia pada 26 Mac 2018 yang lepas dengan harga tawaran adalah RM1,399. Terbaru, menerusi laman Twitter, vivo Malaysia mengumumkan vivo V9 bakal hadir dengan dua pilihan warna baharu iaitu Sapphire Blue dan juga Velvet Red.

Dua warna baru ini pastinya mampu menarik perhatian sesiapa sahaja yang memandangnya. Namun begitu, buat masa sekarang masih belum ada sebarang berita rasmi bila dua warna baharu akan diperkenalkan secara rasmi di Malaysia.

Introducing the new color variant of vivo V9 – Sapphire Blue & Velvet Red.#vivoMalaysia #V9 #PerfectView #PerfectShot #SapphireBlue #VelvetRed #StayTuned pic.twitter.com/PPb97EhRH0

— vivo Malaysia (@vivo_malaysia) April 26, 2018

vivo V9 adalah sebuah telefon pintar yang memfokuskan kepada pengguna yang gemar berswafoto, yang mana kamera hadapan menyokong lensa 24 Megapiksel + AI Beauty. Dikuasakan oleh pemproses Qualcomm Snapdragon 626, peranti ini telah dioperasikan dengan FunTouch OS 4.0 berasaskan Android 8.1 Oreo serta menawarkan storan 64GB dengan RAM 4GB.

Korang yang berminat, boleh la beli di sini ↓ ↓ ↓


Reviu Eksklusif : Ikut Trend, Nokia 6.1 Plus Tampil Skrin Penuh Bertakuk!

Nokia Malaysia telah membawa masuk model baru untuk pasaran tempatan iaitu Nokia 6.1 Plus. Ia merupakan peranti pertama Nokia yang menawarkan paparan skrin penuh bertakuk dengan nisbah 19:9, nampaknya semakin menjadi trend pada hari ini. Memandangkan kami telah mendapat reviu unit Nokia 6.1 Plus, mari kita lihat apa ciri-ciri menarik yang ada pada peranti ini. Katanya ada teknologi AI, mod Bothie dan AR Stickers! Apa tu? Nak tahu teruskan membaca selanjutnya…

HARGA JUALAN : RM1,149

Buat pertama kalinya Nokia hadir dengan paparan skrin penuh bertakuk dengan nisbah 19:9 yang menjadi trend hari ini. Menawarkan skrin penuh bersaiz 5.8 FHD+ dengan resolusi 2220 x 1080 piksel, ianya menggunakan Corning Gorilla Glass 3. Manakala panel belakang pula menggunakan gelas/kaca yang kelihatan lebih premium.

Kepada yang memiliki bajet terhad, tetapi dalam masa yang sama inginkan peranti dengan sokongan Android asli, Nokia 6.1 Plus adalah pilihan tepat! Mengekalkan antaramuka asal Android 8.1 Oreo, ia tidak didatangkan dengan bloatware atau aplikasi pra-pasang yang tidak akan digunakan oleh pengguna. Apa yang pasti persembahan antaramuka asal ini sememangnya menjanjikan pengalaman penggunaan yang lebih baik.

Selain kelebihan skrin bertakuk, Nokia juga turut mengikuti trend semasa dengan sokongan dwi-kamera beresolusi 16MP + 5MP bersama dual LED flash. Lebih menarik, penggambaran telefon pintar ini menawarkan teknologi kecerdasan buatan (AI) bersama mod Bothie yang menyokong rakaman gambar dan video menggunakan kamera depan dan belakang secara serentak. Malah mod AR Stickers juga turut terdapat pada peranti ini.

Walaupun menawarkan bateri yang tidak besar iaitu hanya berkapasiti 3060mAh, Nokia 6.1 Plus telah hadir dengan sokongan pengecasan pantas (Quick Charge 3.0) yang menjanjikan masa mengecas yang pendek. Bagi melihat sendiri sejauh mana kepantasannya mengecas, lihat ujian yang telah dijalankan ini.

Panel belakang Nokia 6.1 Plus telah disediakan sebuah sensor pengimbas cap jari yang mampu membuka peranti dengan pantas. Selain boleh diakses sehingga lima jari pada satu-satu masa, peranti ini turut menawarkan sistem keselamatan lain seperti paten, PIN dan juga kata laluan.

INFO : Anda boleh menggunakan ciri keselamatan biometrik menggunakan pengecaman wajah dengan mengakses Settings > Smart lock > Trusted face.

Memfokuskan kepada kaki gamers, telefon pintar ini masih mampu memainkan permainan Mobile Legends dengan lancar bersama grafik yang menonjol. Namun begitu, apabila kami memainkan permainan PUBG Mobile, grafiknya terasa tidak lancar. Menurut Nokia, 6.1 Plus dikatakan 40% lebih berkuasa dan jimat bateri berbanding model sebelumnya dengan penggunaan pemproses baru Qualcomm Snapdragon 636.

Dikuasakan oleh Qualcomm Snapdragon 636 dengan RAM sebesar 4GB serta storan 64GB, mari lihat ujian benchmark yang dijalankan sendiri oleh kami sebagai panduan untuk anda!

Antutu 6

Geekbench 4

GFXBench GL

Basemark GPU

Nokia 6.1 Plus

(Single) 1332

(Multi-core) 4780

(Driver Overhead 2)

16 fps

(1080p Driver Overhead 2 Offscreen)

20 fps

Walaupun hadir dengan harga kompetitif, Nokia 6.1 Plus masih menawarkan spesifikasi berbaloi dengan harganya. Apa yang kami suka mengenai telefon pintar ini adalah ia sebuah peranti yang hadir dengan trend sekarang seperti paparan skrin bertakuk, penggambaran dwi-kamera dengan teknologi kecerdasan buatan (AI), mod Bothie, HDR dan juga AR Stickers.

Bukan itu sahaja, rekaan gelas 3D membuatkan telefon pintar ini kelihatan premium serta turut dikuasakan oleh pemproses 40% lebih berkuasa dan jimat bateri berbanding sebelumnya.

Namun begitu, masih terdapat kekurangan pada Nokia 6.1 Plus seperti sokongan pengecasan pantas yang mengambil masa lama untuk isian penuh iaitu sekitar 2 jam. Malah ianya juga cepat panas apabila mengecas, bermain permainan dan juga mengambil gambar.


Memperkenalkan Samsung Galaxy S7 Edge Versi Temasya Olimpik

Pada tanggal 5 Ogos yang akan hadir tidak lama lagi, kita akan menyaksikan majlis sukan Olimpik membuka tirainya. Brazil, terutamanya di Bandar Rio de Janeiro sekarang sedang sibuk menjalankan pelbagai persiapan bagi menyambut majlis sukan bertaraf dunia itu. Bukan sahaja tuan rumah yang sibuk dengan persiapan mereka, malah syarikat dan badan-badan yang etrlibat secara tidak langsung seperti dari segi promosi dan juga penajaan juga berhempas pulas menggandakan usaha mereka.

Beberapa gambar leaks menunjukkan peranti Samsung Galaxy S7 Edge versi Olimpik mula muncul di laman sesawang. Dikhabarkan bahawa peranti tersebut akan diagihkan secara percuma kepada atlet-atlet yang mengambil bahagian pada temasya kali ini, sama seperti yang Samsung lakukan pada temasya Olimpik 2012. Namun masih tiada berita rasmi berkenaan hal tersebut dan sama ada model ini akan ditawarkan kepada orang ramai.


Senarai Cip Pemproses Peranti Mudah Alih Terbaik Tahun 2019 – Apple A13 Menjadi Top 1!

Cip pemproses atau SOC adalah salah satu daripada komponen paling penting dalam peranti mudah alih, prestasi pemproses terus dikaitkan dengan kelajuan dan pengalaman pengguna peranti pintar.

Peranti pintar dengan pemproses laju akan membuka aplikasi dalam sekelip mata sahaja, dan setiap tugasan juga akan dilakukan dalam masa yang singkat. Sebaliknya, jika pemproses tidak cukup baik akan menyebabkan masalah seperti peranti terlalu panas berlalu.

Dalam sebilangan pemproses tersedia di pasaran, manakah mempunyai prestasi terunggul? Untuk menguji prestasi masing-masing, Tech Centurion telah menjalani ujian dengan menyenaraikan 30 pemproses peranti pintar paling baik sepanjang tahun 2019.


5 Jenis Orang Yang Mungkin Anda Perlu Belanja Untuk Krismas Ini

Musim perayaan yang ditunggu setiap tahun bakal menjelang tidak lama lagi dan pusat membeli belah pastinya akan dipenuhi dengan orang ramai yang ingin membeli barang untuk insan yang tersayang. Namun ini pastinya akan membingungkan anda kerana memilih hadiah untuk mereka.

Berikut merupakan garis paduan yang perlu anda tahu ketika membeli hadiah yang sesuai untuk insan yang tersayang.

1. Pengemar kecantikan

Individu jenis ini pastinya ramai di kalangan insan tersayang anda yang mana rata-rata daripada mereka adalah kaum wanita. Terdapat juga kaum lelaki yang sering tergolong dalam golongan ini. Mereka yang terdiri daripada golongan ini sering memanjakan diri mereka dari dalam. Justeru penggemar kecantikan pastinya tertarik dengan mandian mewah dan keperluan penjagaan badan dari Crabtree & Evelyn, Innisfree Face Mask atau bahkan Laneige Sleeping Mask.

2. Individu yang berseni

Mereka yang tergolong di dalam kumpulan ini pastinya sangat menghargai hadiah buatan tangan. Kebiasaanya mereka yang tergolong dalam golongan ini adalah mereka yang berseni, atau datuk dan nenek, ibu bapa dan sebagainya. Pastinya memberi hadiah yang berseni dan berkraf sangat mengujakan. Kumpulkan kanak-kanak di dalam keluarga anda dan sibukkan diri mereka dengan membantu menghasilkan hadiah yang istimewa.

3. Pencita alam

Membeli hadiah bagi golangan ini akan sedikit sukar kerana kebanyakkan hadiah di pasaran akan berakhir di tapak pelupusan. Jadi hadiah yang paling sesuai bagi golongan ini ialah sesuatu yang boleh dikitar atau digunakan semula sama ada straw logam, cawan boleh guna semula kepada beg kitar semula yang direka oleh pereka.

4. Pencinta Krismas

Golongan ini pastinya sangat menghargai tema perayaan Krismas. Jadi sebarang hadiah yang mengingatkan mereka tentang perayaan ini adalah sangat dihargai seperti stokin. Terdapat juga beg yang bertemakan Krismas yang boleh diberikan kepada mereka.

5. Pemburu tawaran

Mereka yang berada dalam golongan ini sangat menghargai tawaran yang baik atau baucer yang mana sangat berguna dan boleh digunakan dalam kehidupan seharian. Jadi hadiah yang sangat sesuai untuk mereka adalah baucer untuk menikmati makanan kegemaran mereka atau baucer yang boleh mengurangkan perbelanjaan mereka.

Tapi kenapa perlu bersusah memikirkan hadiah-hadiah yang sesuai buat semua. Biar Grab yang membantu anda. Hanya datang ke Grab Christmas Store di Mid Valley Megamall (SouthCourt) dan mereka akan membantu anda memilih hadian yang terbaik untuk insan tersayang anda. Anda boleh menggunakan GrabRewards points atau membeli menggunakan GrabPay Credit pastinya sangat meudahkan.

Jika anda membayar dengan GrabPay Credits, anda akan mendapat lebih banyak GrabRewards points yang boleh anda gunakan untuk menebus barang lain daripada GrabRewards catalogue.

Sebagai tambahan, untuk memudahkan lagi proses membeli-belah anda, gunakan kod promo GRABMVM untuk mendapatkan potongan RM10 untuk perjalanan Grab anda mengarah atau dari Mid Valley Megamall jika anda membayar menggunakan GrabPay. Promo ini sah sehingga 1 Januari 2019.

Untuk maklumat lebih lanjut anda bolehlah melayari Grab Christmas Store

Baca juga:


Rockwell Automation mengesahkan komitmen mereka ke arah Neutraliti Karbon dengan mempercepat dan memesatkan Pembuatan Pintar, Mampan dan Selamat sempena Automation Fair(R) At Home yang ke-29

SINGAPURA, 11 Disember 2020 /PRNewswire/ — Rockwell Automation, Inc. (NYSE: ROK) Syarikat automasi perindustrian dan transformasi digital yang terbesar di dunia, bersama dengan PartnerNetwork™, telah mengadakan acara pameran industri terkemuka iaitu Automation Fair® At Home kali ke-29, dari 16-20 November 2020. Disebabkan oleh pandemik, julung kalinya acara tersebut diadakan secara maya untuk melindungi kesihatan dan keselamatan pelanggan, rakan kongsi dan pekerja. Kandungan acara tersebut juga tersedia atas permintaan (on-demand) mulai sekarang sehingga Jun 2021.

Rockwell Automation Reaffirms Commitment to Carbon-Neutrality Through Accelerating Smart, Safe and Sustainable Manufacturing at 29th Automation Fair At Home

Automation Fair At Home mempamerkan produk, kaedah penyelesaian, dan perkhidmatan terkini dalam industri automasi dan transformasi digital. Memandangkan acara tahun ini dilaksanakan secara hibrid, peserta dari zon masa yang berbeza di seluruh dunia dapat mencapai dan meng-akses lebih daripada 175 peluang pembelajaran dan lebih daripada 90 bahan pameran, melalui strim langsung dan rakaman video-atas-permintaan. Agendanya termasuklah forum berfokuskan industri ,penglibatan “hands-on lab”, sesi latihan yang  memfokuskan kepada teknologi perisian dan perkakasan yang terkini dan banyak lagi.

Mengulas mengenai acara tersebut, Blake Moret, Pengerusi dan Ketua Pegawai Eksekutif, Rockwell Automation berkata, “Pengambilalihan ASEM S.r.l dan Kalypso, serta perkongsian dan kerjasama dengan Microsoft, PTC dan lain-lain, menjadikan ekosistem kami adalah yang terbaik dalam industri. Ekosistem rakan kongsi ini yang digabungkan dengan kepakaran bidang dan kepakaran teknologi, membolehkan kami mengatakan bahawa kami merupakan yang terbaik dalam industri bagi membantu dan menambah nilai pelanggan kami di dalam usaha penyatuan dan pemusatan Teknologi Maklumat (IT)- Teknologi Operasi (OT). Kami merealisasikan ‘Connected Enterprise’ untuk pelanggan kami di dalam pelbagai industri di seluruh dunia. Pada masa ini, ia sangat penting untuk kami melihat cara-cara untuk  meningkatkan daya tahan, kelestarian dan kemampanan pelanggan kami. “

Beliau menambah, “Kemampanan menjadi keutamaan pelanggan kami dan juga kami di Rockwell Automation. Kami komited ke arah masa depan yang neutral karbon (carbon neutral), membantu pelanggan kami mencapai matlamat kemampanan mereka sendiri seperti meningkatkan kecekapan tenaga, kitar semula ; untuk memainkan peranan dalam sumber yang boleh diperbaharui “

Automation Fair At Home tahun ini telah memberi perhatian khusus kepada cabaran unik yang dihadapi oleh sektor ini. Rockwell Automation membuat beberapa siri pengumuman yang bertujuan untuk meningkatkan daya tahan, ketangkasan dan kemampanan industri pengeluar. Dalam membantu syarikat berinovasi dengan lebih pantas dan lebih mampan melalui penglibatan model integrasi digital, Rockwell Automation telah melancarkan LifecycleIQ Services, dan mengumumkan penambahan pensijilan keselamatan siber (cybersecurity certification) dan juga rangkaian produk untuk memerangi ancaman siber di dalam industri. Rockwell Automation juga mengumumkan telah mengambil alih  Fiix Inc. selaras dengan strategi perisiannya, untuk meningkatkan produktiviti dan efisiensi melalui penyelenggaraan dan maklumat operasi.

Scott Wooldridge, Presiden Asia Pasifik di Rockwell Automation berkata, “Dengan urbanisasi yang pesat, populasi kelas menengah dan kumpulan berbakat yang semakin meningkat, Asia Pasifik sudah menjadi hab pembuatan global, dan sektor ini terus menjadi salah satu kunci pemacu pertumbuhan di rantau ini “

“Operasi Asia Pasifik dari Rockwell Automation merupakan kepentingan strategik bagi perniagaan global kami dan kami ingin bekerjasama dengan perusahaan dan industri yang kukuh mahupun yang baharu di semua pasaran tempatan untuk membantu mereka dalam lonjakan digital; mempermudahkan pemulihan ekonomi daripada wabak di rantau ini ” sambung beliau lagi.

Antara sorotan acaranya, video atas permintaan, termasuk ucapan dasar ‘Perspectives into YOUR next’, lawatan maya ‘Rockwell Automation Experience’ dan perbincangan panel ‘Bold Conversations’:

Lawatan Maya: The Rockwell Automation Experience

Bold Conversations

Untuk menghadiri Automation Fair At Home On-Demand, pendaftaran dalam talian percuma boleh dibuat di sini.

Mengenai Rockwell Automation

Rockwell Automation, Inc. (NYSE: ROK), merupakan peneraju global dalam industri automasi dan transformasi digital. Kami menghubungkan imaginasi pengguna dengan potensi teknologi untuk mengembangkan segala kemungkinan yang boleh dilakukan secara manusiawi, seterusnya mewujudkan dunia yang lebih produktif dan lebih mampan. Berpusat and ibu pejabat di Milwaukee, Wisconsin, Rockwell Automation mempunyai kira-kira 23,000 penyelesai masalah yang dikhaskan untuk pelanggan kami di lebih dari 100 negara. Untuk mengetahui lebih lanjut mengenai cara bagaimana kami membawakan ‘The Connected Enterprise’ kepada realiti di seluruh perusahaan industri, sila lawati www.rockwellautomation.com.

Automation Fair, Automation Fair At Home dan PlantPAx adalah tanda dagangan bagi Rockwell Automation Inc.

Mengenai Program Rockwell Automation PartnerNetwork™

Program Rockwell Automation PartnerNetwork ™ menawarkan akses kepada pengeluar di seluruh dunia ke rangkaian syarikat kerjasama yang saling fokus untuk mengembangkan, melaksanakan, dan menyokong penyelesaian terbaik di dalam kelasnya untuk mencapai pengoptimuman di seluruh kilang, meningkatkan prestasi mesin, dan memenuhi objektif yang mampan.

Hubungan media

Georgina PurdyOgilvy+65-88706755Georgina.Purdy@ogilvy.com

Source: PRNEWSWIRE


Beli 2 Unit OPPO Reno2 & Miliki 2 OPPO Enco Q1 Headphone Secara Percuma Bermula 1 Februari Ini!

Bersempena dengan kedatangan hari Valentine, OPPO memberi tawaran yang sangat menarik yang mana apabila anda membeli 2 unit OPPO Reno2, anda akan turut mendapat 2 unit OPPO Enco Q1 headphone (bernilai RM399) secara percuma sementara stok masih ada.

Tawaran terhad ini hanya berlangsung dari 1 hingga 16 Februari 2020.

Bagi mereka yang ingin mendapat maklumat lanjut, anda boleh melayari laman sesawang OPPO, Facebook rasmi OPPO, OPPO Official Online Store, Lazada dan Shopee.

Artikel Berkaitan:


Acer Swift 5 Sudah Tiba, Menyertai Swift 7 Dan Swift 3

Acer Swift 5 dengan rekaan nipis dan ringan telah tiba di Malaysia, menyertai barisan komputer riba Swift 7 dan Swift 3 yang telah pun dilancarkan.

Dengan ukuran 14.58mm dan berat hanya 1.3kg, Acer Swift 5 datang dalam casis logam yang tahan lasak. Model ini juga dilengkapi skrin 14 inci Full HD dan juga kamera web Acer Crystal Eye HD untuk paparan berkualiti dan juga melakukan sidang video untuk bekerja.

Acer Swift 5 menggunakan pemproses 7th Gen Intel Core dan dilengkapi dengan SSD berkelajuan tinggi dengan variasi kapasiti 256GB atau 512GB ditambah pula dengan sehingga 8GB memori RAM untuk membantu tugas pemprosesan komputer.

Ia juga dilengkapi dengan port USB 3.1 Type-C, jelas menunjukkan hala tuju Swift 5 yang disediakan bagi kegunaan masa hadapan kerana kini dunia teknologi sedang di dalam fasa persediaan menjadikan USB Type-C sebagai standard baru.

Dari segi sekuriti pula, Acer Swift 5 dilengkapi dengan Acer Bio-Protection Fingerprint Reader, sistem pengesahan biometrik yang dipadankan dengan Windows Hello. Sistem ini membolehkan pengguna untuk mengakses akaun Windows mereka pada Acer Swift 5 dengan cara yang cepat dan selamat melalui pengimbasan hujung jari, tanpa perlu mengingati kata laluan mereka.

Acer Swift 5 boleh didapatkan dengan variasi warna Pearl White atau Obsidian Black pada harga RM3,499 bagi model 256GB dan RM4,499 untuk model 512GB. Kedua-dua varian tersebut boleh dibeli dari wakil penjual Acer di seluruh negara.


Laporan : Facebook, YouTube Dan Apple Music Merupakan Antara Aplikasi Paling Popular 2015

Facebook mengungguli ranking aplikasi paling popular sepanjang 2015 dengan 126 juta pengguna mengakses aplikasi tersebut setiap bulan, manakala aplikasi dari Google paling banyak disenaraikan di dalam carta 10 teratas dengan aplikasi seperti YouTube, Gmail, Google Maps dan lain-lain.

Ini tidaklah menghairankan kerana peranti Android paling banyak digunakan ketika ini dengan 53% populasi. Aplikasi Apple Music membuat kejutan dengan mengalahkan pesaing yang berada pada kategori sama untuk aplikasi tersebut tersenarai dalam 10 aplikasi paling popular. Carta penuh ranking boleh dirujuk di dalam gambar berikut:


IDC: Penghantaran Peranti Wearable Bagi Suku Tahun Pertama Melebihi 100 Juta!! – Pasaran Apple Menurun!

Data IDC menunjukkan bahawa pada suku pertama tahun ini, 104.6 juta peranti yang boleh dipakai dihantar, meningkat 34.4% daripada 77.8 juta pada tempoh yang sama tahun lalu. Ini adalah suku pertama bahawa penghantaran peranti boleh pakai global melebihi 100 juta unit untuk kali pertama.

Walaupun pendahulu pasaran seperti Apple dan Samsung mengekalkan kedudukan mereka pada suku ini, sebahagian besar pertumbuhan berasal dari syarikat kecil seperti BoAt.

Pada awal tahun 2021, Apple sama seperti pada akhir tahun 2020: sebagai peneraju yang jelas dalam pasaran peranti boleh pakai global, prestasi jam tangan pintarnya tetap kukuh, dan Apple Watch SE dan Siri 3 dengan harga lebih rendah telah mendapat daya tarikan lebih lanjut dalam pasaran Power, dan produk alat dengarnya (termasuk AirPods dan Beats) mengalami penurunan berterusan setelah mencapai tahap rekod pada suku keempat 2020.

Walaupun Apple menjual 5 juta lebih banyak peranti yang dapat dipakai pada suku pertama 2021 dan mempertahankan kedudukannya sebagai peneraju pasaran, keseluruhan pangsa pasarnya telah diambil oleh pesaing sebanyak 3.5%. Skalanya sangat kecil.


Pra-Tempah OPPO F5 Edisi Istimewa Fattah Amin Mulai 5 Januari 2018 Pada Harga RM1,298

Sekiranya anda sudah tidak sabar-sabar untuk memiliki OPPO F5 Edisi Istimewa Fattah Amin yang telah diumumkan pada Disember 2017 yang lalu, kini tiba masanya untuk anda bersiap sedia untuk membuat pra-tempah model tersebut mulai 5 Januari 2018 ini.

Dengan harga jualan RM1298, anda bukan sahaja boleh memiliki OPPO F5 yang tertera dengan tandatangan artis popular tersebut tetapi akan turut menerima kotak hadiah eksklusif yang mengandungi pelbagai hadiah menarik seperti yang telah eRing kongsikan sebelum ini.

Selain daripada set kotak hadiah eksklusif ini, Fattah Amin turut memberi kepercayaan kepada OPPO Malaysia untuk menyampaikan mesej indah kepada para peminatnya menerusi klip video. Di dalam video itu, Fattah Amin telah menunjukkan karisma dalam usaha untuk memujuk kekasihnya yang sedang merajuk. Ingin tahu apa yang cuba dilakukan olehnya, tonton sahaja video berikut:


vivo V19 Kini Rasmi Di Malaysia!! – Dijual Pada Harga RM1699!!!

Peminat vivo pasti teruja apabila vivo Malaysia telah melancarkan peranti terbaharu vivo V19 yang berharga RM1699.

Peranti ini tampil dengan skrin yang memukau iaitu 6.44″ FHD+ yang memberi tontonan terbaik. Turut dikuasakan oleh cip pemproses Snapdragon 712 dan dipadankan dengan 8GB RAM dan storan sebesar 256GB.

Aspek kamera tidak mengecewakan apabila ia dihadirkan dengan 48MP + 8MP + 2MP  + 2MP bagi kamera belakang. Manakala kamera hadapan pula tampil dengan 32MP + 8MP.

Kapasiti bateri juga sangat besar apabila ia disertakan dengan 4500mAh dan disertakan dengan sokongan pengecasan pantas 33W.

Bagi mereka yang ingin melakukan pratempahan peranti, boleh melakukannya dari hari ini sehingga 25 April dan anda berpeluang menerima hadiah menarik bernilai sehingga RM600.


Pemproses Samsung Exynos 9820 Kini Rasmi – 8nm, Cip Dedikasi NPU & Rakaman Video 8K

Samsung dengan rasminya melancarkan pemproses terbaharunya yang akan digunakan oleh Samsung Galaxy S10 pada awal tahun 2019 iaitu Exynos 9820.

Berbeza dengan Exynos 9810 yang digunakan pada siri Galaxy S9 dan juga Galaxy Note 9, pemproses Exynos 9820 menggunakan proses fabrikasi 8nm LPP (FinFET). Menurut Samsung, pemproses terbaharu ini mampu mengurangkan penggunaan kuasa sehingga 10% jika dibandingkan dengan proses 10nm pada Exynos 9810.

Lebih istimewa, sokongan cip dedikasi NPU (Neural Processing Unit) yang akan digunakan untuk memproses tugasan berkaitan AI (Kepintaran Buatan) adalah tujuh kali lebih pantas berbanding sebelum ini. Cipset Exynos 9820 ini juga diintegrasikan dengan CPU generasi keempat yang memiliki dua teras Custom, dua teras Cortex-A75 dan empat teras Cortex-A55. Ini secara tidak langsung menjanjikan prestasi multi-core meningkat sehingga 15%, prestasi single-core sehingga 20% dan penjimatan tenaga sehingga 40%.

Selain itu, Exynos 9820 juga menyokong modem LTE-Advanced Pro dengan LTE Cat.20 yang menjanjikan kelajuan muat turun sehingga 2.0Gbps, GPU Mali-G76 MP12 dengan peningkatan prestasi sehingga 40%, keupayaan rakaman video 8K serta 4K UHD pada 150fps, dan juga sokongan dwi-kamera sehingga 16MP.

Sumber

Baca juga:


Ujian Benchmark Menunjukkan Samsung Galaxy S10 Dengan Pemproses Exynos 9820 Paling Berkuasa Di Antutu!

Sudah banyak berita mengenai Samsung Galaxy S10 tersebar. Malah, ada juga ura-ura memberitahu telefon pintar flagship Samsung ini akan dikuasakan oleh pemproses terbaru, Exynos 9820.

Melalui ujian benchmark yang dijalankan oleh Antutu, terdapat satu peranti telah diuji menggunakan kod nombor SM-G975F. Menariknya, peranti ini mencatat markah sebanyak 325,076, jauh lebih tinggi jika dibandingkan markah Kirin 980 dengan catatan puratanya 309,628 markah. Tetapi, ia masih rendah dari markah tidak rasmi yang dikhabarkan milik Snapdragon 8150 iaitu 362,292 markah.

Dalam laporan tersebut, dapat dilihat beberapa spesifikasi yang disokong oleh telefon pintar SM-G975F antaranya dioperasikan oleh Android Pie 9.0, dikuasakan bersama pemproses Exynos 9820 dan GPU Mali-G76, RAM sebesar 6GB, storan 128GB serta resolusi skrin 2280×1080 piksel.

Ingin mengetahui apakah pembaharuan yang ditawarkan oleh Samsung pada Galaxy S10? Sama-sama nantikan kemunculannya nanti!

[SUMBER]

Baca juga:


iPhone 12 Mini Mungkin Akan diberhentikan Pengeluarannya Pada Suku Kedua Tahun Ini??!!

iPhone 12 mini adalah telefon bimbit berprestasi tinggi yang dilancarkan oleh Apple untuk pengguna skrin kecil. Malangnya, telefon ini nampaknya tidak mempunyai pasaran yang luas. Menurut laporan wccftech, ini kerana permintaan yang lemah, rantaian bekalan Apple akan menghentikan pengeluaran mini iPhone 12 pada suku kedua 2021.

Penganalisis JP Morgan William Yang percaya bahawa kerana permintaan yang lemah, rantaian bekalan Apple akan menghentikan pengeluaran  iPhone 12 mini pada suku kedua 2021. Ramalannya mungkin berasal dari data sebelumnya, yang menunjukkan bahawa penjualan model iPhone 12 yang lebih besar jauh lebih baik daripada model yang lebih kecil.

Malah, laporan Morgan Stanley menyatakan bahawa kerana permintaan yang lemah, Apple mengurangkan pengeluaran mini iPhone 12 sebanyak 2 juta. Oleh kerana momentum pertumbuhannya, Apple akan memberi tumpuan kepada iPhone 12 Pro. Data sebelumnya juga menunjukkan bahawa dari Oktober hingga November, iPhone 12 mini terjual paling teruk di antara empat telefon bimbit di Amerika Syarikat.

Sebab lain mengapa iPhone 12 mini tidak menarik minat pengguna adalah produk harga rendah Apple yang lain. Pengguna boleh membeli iPhone SE dan iPhone 11 dengan harga yang lebih rendah. Kedua-dua telefon ini pada masa ini sangat popular di Amerika Syarikat. Mereka menyumbang lebih daripada 50% daripada jumlah penjualan iPhone di Amerika Syarikat pada suku ketiga tahun 2020.


Benson Hill Meningkatkan $150 Juta dalam Pusingan Pembiayaan Siri D untuk Mempercepat Inovasi Makanan pada Skala Global

– Pembiayaan diterajui bersama oleh Wheatsheaf dan GV dengan penglibatan yang besar daripada para pelabur strategik dan alam sekitar, sosial dan kawal selia (ESG) di seluruh rantaian nilai makanan dan pertanian.

– Benson Hill akan menggunakan dana tersebut untuk meningkatkan operasi komersialnya dan platform jentera inovasi makanan CropOS™ di seluruh pasaran yang terdiri daripada pelbagai makanan dan ramuan.

ST. LOUIS, 29 Oktober 2020 /PRNewswire/ — Benson Hill mengumumkan penutupan pusingan pembiayaan dana Siri D bernilai $150 juta yang diterajui oleh Wheatsheaf Group dan GV (sebelum ini dikenali sebagai Google Ventures). Jentera inovasi makanan syarikat iaitu CropOS™ menyentuh kepelbagaian genetik alam untuk membangun dan mengkomersialkan pilihan makanan dan ramuan lestari yang memanfaatkan peladang, semua jenis syarikat dan yang paling penting, pengguna. Pusingan pembiayaan ini akan mempercepat usaha syarikat teknologi makanan tersebut untuk menggunakan teknologi platform, mengembangkan pembangunan rakan niaga di seluruh rantaian bekalan dan meningkatkan usaha pengkomersialan produk.

Ikuti Siaran Akhbar Pelbagai Saluran interaktif di sini: https://www.multivu.com/players/English/8799651-benson-hill-series-d/

Pusingan pembiayaan ini juga menarik minat pelbagai pelabur yang mengiktiraf model perniagaan syarikat dan berpotensi untuk memberi kesan terhadap kesihatan dan kesejahteraan manusia dan planet dengan kemajuan sistem pemakanan. Pelabur baharu dan lama termasuk Argonautic Ventures, Caisse de dépôt et placement du Québec (CDPQ), Emart, GS Group, Louis Dreyfus Company, iSelect Fund, Fall Line Capital, Mercury Fund, Prelude Ventures, Prolog Ventures, S2G Ventures dan pertambahan para pelabur strategik serta firma pelaburan swasta.

Benson Hill memanfaatkan Cloud Biology®, satu disiplin yang menggabungkan kehebatan sains data, pembelajaran mesin dan teknik kecerdasan buatan dengan biologi dan genomik tumbuh-tumbuhan. CropOS™ ialah platform yang menjadikan disiplin ini berupaya bertindak, mempercepatkan kepersisan dan jangka masa pembangunan produk dengan ketara. Platform teknologi Benson Hill dan usaha sama berupaya memperkasakan ciptaan suapan yang lebih sihat dan lestari, pilihan makanan dan ramuan yang dicari pengguna sambil memberikan prestasi tanaman yang baik yang diinginkan oleh para petani.

“Sebagai sebuah firma, kami memfokuskan pelaburan dalam inovasi yang menghasilkan kalori dan nutrisi yang bertepatan untuk populasi global yang semakin meningkat dalam sistem pemakanan yang kurang dijana komoditi,” kata Stephan Dolezalek, Pengarah Eksekutif Wheatsheaf Group. “Kami merasakan bahawa budaya dan rakan niaga yang memacu Benson Hill bakal memberi impak ketara terhadap cabaran kesihatan dan kelestarian yang membebankan sistem pemakanan yang ada hari ini, dengan cara yang memanfaatkan masyarakat dan alam sekitar.”

“Kami gembira dapat menyumbang kepada peningkatan usaha Benson Hill untuk memajukan masa depan kelestarian makanan dengan merealisasikan ciptaan nilai berpotensi yang dijana oleh inovasi teknologi,” kata Max Clegg, Ketua program permodalan korporat Syarikat Louis Dreyfus, LDC Innovations. “Kehebatan genomik dan kepelbagaian genetik tidak banyak digunakan dan kami percaya bahawa teknologi serta model kolaborasi syarikat merungkai kecekapan dan pembezaan produk baharu untuk para pemegang taruh di seluruh rantaian nilai daripada petani hingga pengguna akhir.”

“Gerakan protein berasaskan tumbuhan adalah berskala global,” kata Hewie Kang, Ketua Pegawai Eksekutif Emart, Shinsegae Group. “Inovasi produk Benson Hill, khususnya dalam lapangan kepadatan protein dan nutrien, diseimbangkan untuk membantu mempercepatkan penggunaan bahan alternatif berasaskan tumbuhan. Pelaburan kami mencerminkan hasrat strategik untuk membantu merealisasikan wawasan penyampaian pilihan makanan yang lebih sihat dan lestari kepada pengguna global melalui saluran yang stabil.”

Dengan pusingan pembiayaan baharu ini, Benson Hill akan terus memajukan Cloud Biology® dan jentera inovasi CropOS™, memperkukuh usaha pengembangan rakan kongsi, terus mengambil bakat-bakat terbaik dan mendorong pelancaran komersial pelbagai kacang soya Protein Ultra Tinggi pertama pada tahun 2021, antaranya. Portfolio syarikat tentang pelbagai kacang soya berkualiti tinggi memberi kepelbagaian menyeluruh terhadap ciri-ciri premium yang dicari-cari, termasuk pencernaan yang lebih baik, asid lemak omega yang sihat untuk jantung dan protein yang lebih tinggi yang menyajikan makanan berasaskan tumbuhan, minyak kesihatan, makanan haiwan dan pasar akuakultur .

“Sebagai sebuah masyarakat, kita berada dalam persekitaran yang lebih jelas kerana pandemik telah mengungkap kekuatan dan kelemahan dalam sistem pemakanan kita,” kata Matt Crisp, Ketua Pegawai Eksekutif Benson Hill. “Pilihan makanan yang memberi kenikmatan, membuat kita lebih kuat dan membantu memelihara persekitaran, harus dapat diakses oleh semua orang dan kehebatan kepelbagaian tumbuhan serta inovasi teknologi dapat membantu penjanaan evolusi tersebut. Kami menghargai pertumbuhan daripada gabungan para pelabur, pemegang taruh, petani dan rakan kongsi yang menyedari akan gesaan dan peluang pada masa ini untuk berfikir secara kolaboratif dan memodenkan pengeluaran makanan.”

Tentang Benson HillBenson Hill memajukan bidang pemakanan dengan Cloud Biology® dan platform CropOS™, jentera inovasi makanan terkemuka yang menggabungkan sains data dan pembelajaran mesin dengan biologi dan genetik. Benson Hill memperkasa penginovasi untuk mengungkap kepelbagaian genetik alam daripada tumbuh-tumbuhan hingga ke pinggan, dengan tujuan mewujudkan pilihan makanan dan ramuan yang lebih sihat dan sedap yang boleh diakses dan dilestarikan secara meluas. Maklumat lanjut boleh didapati di bensonhill.com atau Twitter di @bensonhillinc.

Tentang Wheatsheaf GroupWheatsheaf Group melabur dalam perniagaan makanan dan pertanian menggunakan modal dan kepakaran dengan perspektif berwawasan untuk membuahkan manfaat komersial dan sosial yang berkekalan. Dengan salah satu pasukan pelaburan terbesar dan paling lama dalam sektor ini, Wheatsheaf bekerjasama dengan syarikat-syarikat di bawahnya untuk mencipta kecekapan dalam pengeluaran dan pengedaran makanan; membangunkan model dan teknologi perniagaan inovatif bagi menghasilkan makanan dengan harga berpatutan, berkhasiat dan selamat untuk kesihatan sejagat. Dengan menggunakan model dan teknologi perniagaan secara komersial, Wheatsheaf berusaha memberi penyelesaian berkekalan untuk menangani salah satu cabaran masyarakat moden yang paling mendesak – membekalkan makanan yang sihat dan berkhasiat bagi memenuhi tuntutan populasi global yang berubah. Wheatsheaf Group merupakan sebahagian daripada Grosvenor Estate.

Tentang Louis Dreyfus Company (LDC)LDC ialah pedagang dan pemproses hasil tani yang terkemuka. Dengan memanfaatkan jangkauan global dan rangkaian aset yang luas untuk berkhidmat kepada pelanggan dan pengguna di seluruh dunia, syarikat berusaha menyampaikan produk yang betul ke lokasi yang tepat, pada waktu yang tepat – dengan selamat, bertanggungjawab dan boleh dipercayai. Kegiatannya merangkumi seluruh rantaian nilai daripada ladang hingga penggembur, merentasi pelbagai jenis perniagaan (platform). Sejak tahun 1851, portfolio syarikat berkembang merangkumi Gandum & Minyak Bijirin, Kopi, Kapas, Jus, Beras, Gula, Pengangkutan dan Pasaran Global. LDC membantu memberi makanan dan pakaian kepada sekitar 500 juta orang setiap tahun dengan menghasilkan, memproses dan mengangkut sekitar 80 juta tan produk. Dengan strukturnya sebagai organisasi matriks dari enam wilayah geografi dan lapan platform, syarikat ini aktif di lebih daripada 100 buah negara dan mempunyai kira-kira 18,000 orang pekerja di seluruh dunia.

Tentang EmartEmart, ialah sebuah syarikat yang berpangkalan di Korea, peruncit pelbagai format yang merangkumi pasar raya Emart, Emart Traders, model gudang peruncitan, Shinsegae Food, yang memiliki kilang pembuatan, saluran agihan makanan, restoran antarabangsa dan francais minuman, kedai serbaneka Emart24, pasar raya mini Emart Everyday, kompleks membeli-belah mewah, Starbucks Korea dan SSG.COM (pusat membeli-belah dalam talian). Portfolio syarikat ini menyediakan interaksi pengguna yang besar, yang dijana oleh kunjungan bulanan separuh daripada populasi Korea Selatan dan 20 juta ahli kad kesetiaannya yang aktif. Selain daripada Korea, Emart juga mempunyai tapak peruncitan di Asia termasuk di Vietnam, Mongolia, Philippines dan China. Emart, melalui bahagian Penyumberan Globalnya, beroperasi di beberapa buah pejabat antarabangsa termasuk Emart America Inc., sebuah entiti yang berpangkalan di A.S.-yang memperkenalkan produk import/eksport mewakili kesemua Gabungan Emart. Di A.S, Emart menjalankan kedai serbaneka premium di bawah jenama Bristol Farms, Metropolitan Market, New Seasons Market dan lain-lain melalui anak syarikatnya, Good Food Holdings. Maklumat lanjut boleh didapati di emartcompany.com.

Logo – https://ering.com.my/wp-content/uploads/2020/10/benson-hill-meningkatkan-150-juta-dalam-pusingan-pembiayaan-siri-d-untuk-mempercepat-inovasi-makanan-pada-skala-global.jpg

Keywords: Agriculture Computer Software Computer/Electronics Food/Beverages Broadcast feed announcements Venture Capital

Source: PRNEWSWIRE


[Khabar Angin]  iPhone 2018 Bakal Menggunakan Slot Dual SIM?!

Slot Dual SIM nampaknya sangat memudahkan kepada pengguna Android, tetapi tidak pada pengguna iOS. Itu sebabnya ramai peminat iOS agak kecewa terhadap keputusan Apple yang masih tidak menyokong teknologi dual SIM pada peranti terbarunya.

Kekecewaan ini mungkin dapat “dihapuskan” tidak lama lagi, kerana menurut penganalisis Ming Chi Kuo dari KGI Securities, mereka sedang merancang ingin memperkenalkan fungsi dual SIM pada model iPhone 2018.

Dikhabarkan Apple akan menggunakan cipset Intel XMM 7560 dan Qualcomm Snapdragon X20 pada generasi akan datang. Kedua-dua cipset ini mampu menyokong teknologi 4 × 4 MIMO, di mana iPhone 8, 8 Plus dan X yang dilancarkan tidak lama sahaja hanya menyokong 2 × 2 MIMO. Penggunaan cipset terbaru ini secara keseluruhannya akan meningkatkan kelajuan rangkaian LTE.

Adakah khabar angin ini akan menjadi realiti? Kita tunggu sahaja pengesahan rasmi dari Apple!


Nokia 6.1 Plus, Nokia 5.1 Plus Kini Dilancarkan Secara Rasmi Di Malaysia

HMD Global yang merupakan pengeluar telefon berjenama Nokia hari ini secara rasminya telah melancarkan dua peranti pintar terbaru mereka iaitu Nokia 6.1 Plus dan Nokia 5.1 Plus untuk pasaran tempatan. Kedua-dua peranti pintar ini hadir dengan pelbagai spesifikasi terkini selain turut menyertakan rekaan skrin bertakuk.

Nokia 6.1 Plus ini hadir dengan skrin paparan Full HD+ berukuran 5.8-inci dilengkapi dengan Corning Gorilla Glass . Bagi memastikan telefon sentiasa lancar dan stabil, sistem operasinya menggunakan Android Oreo dan peranti ini dijana oleh cip pemproses Snapdragon 636.

Kuasa dalamannya disertakan memori sebesar 4GB RAM dan 64GB storan dalaman yang mampu menyokong kad microSD sehingga 400GB. Melengkapkan peranti pintar ini juga adalah bateri berkapasiti 3,060mAh yang menyokong teknologi pengecasan pantas melalui port USB Type-C.

Kemampuan kamera utama pula ialah 16MP + 5MP manakala kamera swafotonya pula sebesar 16 Megapiksel. Terdapat sokongan teknologi AI ditemui pada bahagian kamera bagi menghasilkan rakaman yang lebih cantik berbanding biasa. Selain itu ia juga membawa beberapa fungsi menarik lain antaranya seperti Live Bokeh dan AR Stickers.

Nokia 5.1 Plus hadir dengan rekaan takuk lebih lebar berbanding Nokia 6.1 Plus. Ia menggunakan skrin bersaiz 5.8 inci dengan paparan HD+ dan hadir pada rekaan nisbah paparan 19:9. Ia beroperasi menggunakan Android Oreo di samping menyokong pemproses MediaTek Helio P60 dan juga sambungan Bluetooth 4.2.

Peranti ini dibekalkan dengan memori dalaman sebesar 3GB dipadankan bersama storan seluas 32GB yang turut mampu menyokong kad microSD sehingga 400GB. Selain itu, perkakasan dalaman peranti ini juga didatangkan dengan kapasiti bateri yang sama besar dengan Nokia 6.1 Plus iaitu 3,060mAh.

Melengkapkan ciri-ciri Nokia 5.1 Plus, peranti ini hadir dengan kamera utama konfigurasi 13MP + 5MP dan kamera hadapan pula beresolusi 8 Megapiksel. Peranti ini turut menawarkan beberapa fungsi menarik seperti Nokia 6.1 Plus antaranya seperti Dual-Sight Mode, Live Bokeh, dan AR Stickers bagi menghasilkan gambar yang lebih cantik.

Apa yang lebih menariknya lagi adalah pihak HMD Global memaklumkan kedua-dua peranti berkenaan bersedia untuk menerima kemaskini Android Pie tidak lama lagi.

Nokia 6.1 Plus kini dijual pada harga RM 1,149 bermula 26 September 2018 dan 2,500 pembeli terawal bakal menerima penawaran hadiah menarik bernilai sehingga RM300 termasuk kamera aksi, pelindung skrin kaca tahan pecah dan sarung silikon.

Seterusnya, Nokia 5.1 Plus pula boleh didapati bermula pertengahan Oktober 2018 namun maklumat mengenai harga jualan peranti tersebut di pasaran tempatan masih belum diumumkan oleh pihak HMD Global.


Tak Perlu Stress! Cari Parking Dengan ParkEasy!

Mencari ruang kosong parking kereta memang sesuatu yang sangat menekan perasaan, pada kebiasaanya hujung minggu merupakan waktu yang paling tidak digemari untuk keluar membeli belah dan melepak di pusat membeli belah. Kadang-kadang berpusing sehingga sejam lebih semata-mata hanya untuk mencari ruang parking, namun kini tugas tersebut lebih mudah dengan pengenalan aplikasi ParkEasy.

Aplikasi ini pada mulanya hanya diperkenalkan buat pengunjung Sunway Pyramid, namun kemas kini terbaru telah memasukkan Midvalley sebagai lokasi sokongan terbaru. Melalui ParkEasy, anda boleh menempah ruang parking dengan pantas, ia menggunakan sistem padanan pengunjung yang mahu keluar dan masuk ke ruang parking.

Apabila terdapat ruang parking, anda boleh terus menempah ruang tersebut dan nombor kenderaan anda akan terpampang di papan LED ruang parking tersebut sebagai tanda anda telah menempah ruang tersebut.

Aplikasi ParkEasy juga akan membantu anda mencari ruang yang telah ditempah kerana ia dilengkapi fungsi navigasi. Terdapat caj yang dikenakan kepada pengguna ParkEasy, RM3 akan dikenakan setiap kali anda menempah ruang parking dan anda boleh menempah seawal dua hari sebelum anda mengunjungi Midvalley atau Sunway Pyramid.


Reviu Eksklusif: Xiaomi Mi Max, Paparan 6.44″ & Bateri 4850mAh

Saiz skrin 5.7 inci yang ditawarkan pada Mi Note masih tidak cukup besar untuk anda, tetapi saiz tablet pula terlalu besar untuk digunakan sebagai peranti utama?! Nampaknya kehendak anda itu mungkin boleh dipenuhi dengan kehadiran model terbaru yang diperkenalkan oleh Xiaomi dengan kemunculan Mi Max. Sokongan skrin mencecah sehingga 6.44 inci ini turut diimbangi dengan kapasiti bateri yang menawarkan ketahanan bateri yang sangat baik. Walaupun tampil dengan sokongan spesifikasi yang baik, Xiaomi Mi Max juga ditawarkan pada harga mampu milik yang menjadi salah satu kriteria penting kebanyakan pengguna dalam membuat keputusan sebelum memilikinya.

Berdasarkan kepada model yang pernah diperkenalkan sebelum ini, jelas dapat dilihat bahawa Xiaomi ini tidak begitu cenderung untuk tampil dengan kerangka berwarna-warni sebagaimana jenama lain di pasaran. Nampaknya Xiaomi Mi Max juga begitu apabila ia hanya diperkenalkan dalam dua pilihan warna kerangka iaitu Silver dan juga Gold. Apa yang pasti, kedua-dua warna kerangka ini tampil dengan panel depan berwarna putih.

Kotak pembungkusan Mi Max tampil dalam warna putih dan kelihatan sangat ringkas penampilannya dengan hanya memaparkan tulisan ‘MI MAX IS THE NEW BIG’ pada bahagian atas kotak.

Dengan harga jualan yang mampu milik, Mi Max menawarkan sokongan aksesori asas sahaja dan set earphone tidak disediakan. Namun ia telah didatangkan dengan adapter pengecas pantas dengan output 5V2A.

Paparan skrin Mi Max yang sangat besar ini sememangnya memberikan lebih kepuasan dan juga pengalaman yang jauh lebih menarik. Ini termasuklah menonton video, bermain permainan HD, memaparkan dokumen, mahupun membaca e-buku kerana ia berupaya memaparkan saiz skrin yang jauh lebih besar dan jelas.

Bahagian atas seperti biasa telah menempatkan lubang earpiece dengan rekaan minimalis, yang mana pada sebelah kirinya boleh ditemui proximity sensor dan juga lensa depan beresolusi 5 Megapiksel pada sebelah kanannya. Untuk pengetahuan anda, bersebelahan dengan lensa depan itu juga turut menempatkan sebuah LED Notifikasi.

Mi Max menggunakan paparan skrin daripada Corning Gorilla Glass 3 yang tampil dengan rekaan melengkung 2.5D yang tidak begitu ketara. Apa yang menariknya, saiz bezel pada paparan skrin boleh dianggap agak kecil dengan nisbah skrin-ke-kerangka mencecah 74.8%. Sungguhpun begitu, masih dapat dilihat penggunaan bingkai hitam yang agak besar pada skrin.

Bezel pada bahagian bawah paparan skrin telah dioptimumkan ruangnya dengan penyediaan butang kawalan jenis sentuhan yang sangat sensitif. Ketiga-tiga butang Menu, Home dan juga Back itu mudah untuk digunakan dalam persekitaran gelap kerana ia dilengkapi dengan cahaya LED yang agak baik tahap keterangannya.

Hampir keseluruhan bahagian panel belakang diperbuat daripada logam, tetapi pada bahagian atas dan bawah kerangka tampil dengan kemasan plastik memandangkan ia tidak memiliki jalur antena sebagaimana kerangka unibodi logam yang lain. Lensa utama sedikit timbul dari permukaan dan bersebelahannya menempatkan Dual LED Flash.

Kedudukan sensor pengimbas cap jari pada panel belakang Mi Max berada pada kedudukan yang mudah dicapai. Selain daripada proses unlock yang sangat pantas, proses imbasan cap jari juga boleh terus dibuat walaupun Mi Max berada dalam mod sleep dan ini bermakna anda tidak perlu menghidupkan paparan skrin terlebih dahulu.

Sisi kiri telah disediakan dengan satu slot yang boleh diakses menggunakan pin yang disediakan dalam pakej pembelian. Manakala sisi kanan pula menempatkan dua buah butang kawalan fizikal iaitu butang Power/Lock dan juga butang Volume yang juga diperbuat daripada logam dan juga kemasan yang sama seperti kerangkanya.

Hanya sebelah kiri bahagian atas kerangka digunakan untuk menempatkan port 3.5mm audio jack, port inframerah dan juga lubang mikrofon. Bahagian bawah kerangka pula menampilkan rekaan simetri dengan dua buah lubang speaker serta sebuah port microUSB. Walau bagaimanapun, hanya lubang speaker di sebelah kanan sahaja yang berfungsi.

Seperti yang anda ketahui, MIUI 8 telah dilancarkan serentak dengan kemunculan Xiaomi Mi Max pada 30 Jun yang lalu. Pada 3 September yang lalu, Xiaomi Malaysia telah membawa masuk model Mi Max secara rasmi untuk pasaran di negara ini. Apa yang menariknya, unit Mi Max yang diterima telah dioperasikan dengan Android 6.0.1 Marshmallow dengan sokongan antaramuka terbaru MIUI 8.

Berbeza dengan MIUI sebelum ini, Mi Max yang menyokong MIUI 8 tampil dengan antaramuka Notification Area yang telah diperbaharui. Kini ruangan Notification Area telah memperlihatkan tetingkap Quick Settings dan juga Notifications yang telah disatukan di dalam satu paparan yang sama. Ini bermakna anda tidak lagi perlu meleretkan tetingkap ke kiri untuk melihat notifikasi atau meleretkannya ke kanan untuk mengakses tetingkap tetapan pintas.

Bagi mengatasi kekurangan pada MIUI sebelum ini, fungsi Recent Apps telah diperbaiki keupayaannya. Jika sebelum ini kesemua aplikasi yang telah dibuka akan dipaparkan dalam bentuk ikon kecil, MIUI 8 memberikan anda satu lagi pilihan untuk memaparkan aplikasi tersebut dalam gaya thumbnail dengan menyentuh ikon kecil di bahagian atas paparan skrin.

Tanpa perlu memuat turun aplikasi pihak ketiga, anda berupaya mengurus peranti dengan adanya aplikasi pra-pasang yang dikenali sebagai Security. Aplikasi ini telah disediakan dengan enam menu utama iaitu Cleaner, Data usage, Blocklist, Battery, Virus scan dan juga Permissions. Apa yang pasti penyediaan aplikasi sebegini mampu memastikan peranti agar sentiasa berada pada tahap yang optimum.

Sokongan port inframerah serta aplikasi pra-pasang Mi Remote pada Mi Max membolehkan anda untuk mengawal hampir apa sahaja perkakasan eletrik serta elektronik di rumah mahupun tempat kerja anda. Terdapat 10 kategori berbeza seperti TV, penghawa dingin, pemain DVD dan banyak lagi. Ini bermakna anda tidak lagi memerlukan alat kawalan jauh yang banyak apabila menggunakan Xiaomi Mi Max.

Sekiranya anda inginkan privasi yang lebih terjamin apabila meminjamkan smartphone kepada rakan atau mengasingkan ruang kerja dan peribadi, fungsi Second Space adalah sangat praktikal untuk digunakan. Dengan mengaktifkan fungsi ini, ia boleh diibaratkan seperti memiliki dua buah peranti yang berbeza. Ini bermakna anda tidak lagi perlu risau untuk menyerahkan smartphone tersebut kerana ruangan utama tidak boleh diakses oleh mereka.

Walaupun memiliki dua slot kad SIM, setiap satu aplikasi terutamanya aplikasi sosial seperti WhatsApp dan WeChat hanya mampu menyokong satu sahaja nombor telefon pada satu-satu masa. Jadi dengan MIUI 8, ia telah disediakan dengan fungsi Dual Apps yang membolehkan anda untuk memiliki dua ikon berasingan bagi setiap aplikasi tersebut, sekaligus membolehkan kedua-duanya dioperasikan dengan sokongan nombor telefon berbeza.

Kesimpulan: Jelas dapat dilihat bahawa Xiaomi Mi Max menyokong prestasi yang jauh lebih baik jika dibandingkan dengan dua lagi pesaingnya. Ini kerana Mi Max telah dikuasakan dengan pemproses Qualcomm MSM8956 Snapdragon 650 yang lebih berkuasa, terutamanya dengan bantuan dua teras Cortex-A72 berkelajuan 1.8 Ghz.

Kesimpulan: Sokongan paparan skrin Xiaomi Mi Max boleh dianggap lebih baik jika dibandingkan dengan Lenovo PHAB Plus. Tetapi dari segi tahap keterangan dan juga kontras skrin, Sony Xperia XA Ultra adalah lebih baik jika dibandingkan dengan Mi Max. Walau bagaimanapun, sokongan paparan IPS LCD berupaya menawarkan sudut pandangan serta warna yang sangat baik pada phablet ini.

Kesimpulan: Keupayaan penggambaran Xiaomi Mi Max boleh dianggap sangat memuaskan kerana ia menyokong lensa beresolusi 16 Megapiksel dengan Aperture f/2.0 yang menjanjikan hasil gambar yang lebih terang jika dibandingkan dengan pesaingnya yang masing-masing menyokong Aperture f/2.2. Apa yang lebih menariknya, proses pengambilan gambar pada Mi Max juga adalah sangat pantas.

Kesimpulan: Walaupun Xiaomi Mi Max menyokong kapasiti bateri yang sangat besar iaitu mencecah sehingga 4850mAh, berbanding 3500mAh pada Lenovo PHAB Plus dan hanya 2700mAh pada Sony Xperia XA Ultra, ia mengambil masa yang sangat pantas untuk dicas penuh dengan teknologi Quick Charge 2.0. Apa yang pasti, ia berupaya menawarkan ketahanan bateri hampir dua kali ganda berbanding pesaingnya.

Kelebihan paling utama yang membezakan antara Xiaomi Mi Max dengan peranti mampu milik yang lain di pasaran sudah tentunya saiz paparan skrinnya yang sangat besar mencecah sehingga 6.44 inci. Jadi bagi melihat sendiri kelebihan memiliki paparan skrin yang besar berbanding paparan skrin yang lebih kecil, kami akan membuat perbandingan dengan model Xiaomi Redmi Note 3 yang memiliki skrin berukuran 5.5 inci dan juga Mi 5 yang berukuran hanya 5.15 inci.


Apple Special Event: Memperlihatkan Ketibaan iPhone 7/7 Plus & Apple Watch Series 2

Selepas pelbagai khabar angin berhubung spesifikasi, ketirisan imej awal dan juga kontroversi yang hangat diperkatakan di Internet, akhirnya segala persoalan itu telah terjawab dengan berlangsungnya acara tahunan rasmi Apple Special Event kurang 12 jam yang lalu. Apa yang pasti, acara penting ini telah menjadi pentas pengumuman menarik pelbagai produk terbaru keluaran Apple yang sememangnya memiliki pengikut setianya sejak dari awal kemunculannya lagi.

Jadi bagi memudahkan anda untuk melihat sendiri apakah produk terbaru yang telah didedahkan di dalam acara Apple Special Event edisi September 2016 ini, eRing ada menyediakan senarai produk menarik berdasarkan kepada rumusan ucaptama yang telah berlangsung di San Francisco pada 10 pagi (7 September) waktu Amerika Syarikat atau 1 pagi (8 September) waktu tempatan.

Apa yang telah diumumkan?!

ARTIKEL SELANJUTNYA…


Sojern Kini Tawar Penyelesaian Pemasaran Pelancongan Dipacu-Data untuk Pelanggan Tempat Tarikan Seluruh Dunia

Pengendali Jelajah dan Aktiviti Kini Dapat Membina Dengan Lancar Kempen Pengiklanan Digital Berbilang Saluran, Sentiasa Boleh Diakses Yang Mendorong Jualan Dalam Talian

SAN FRANCISCO, 29 Februari 2020 /PRNewswire/ — Sojern, penyedia yang terkemuka bagi penyelesaian pemasaran perjalanan digital, hari ini mengumumkan sokongan yang diperluas untuk pelanggan tempat tarikan di seluruh dunia bagi menyediakan alternatif kepada kadar komisen tinggi yang dikenakan oleh agensi-agensi pelancongan dalam talian (OTA). Dipakejkan sebagai langganan, Sojern kini membantu pelanggan tempat tarikan daripada semua saiz untuk mempromosikan jelajah, aktiviti dan pengalaman mereka melalui Facebook, Instagram, video programatik dan iklan paparan. Sokongan untuk pemasaran enjin gelintar kini sedang menjalani ujian beta bersama pelanggan A.S.

Permintaan pengguna untuk menempah lawatan, pengalaman dan tempat tarikan secara dalam talian semakin meningkat, namun pemasaran kepada pengguna berkenaan boleh menjadi sukar. Banyak perniagaan kesuntukan masa, kepakaran dan teknologi yang diperlukan untuk mengurus campuran pemasaran digital komprehensif yang akan membolehkan mereka mendekati pelanggan dalam talian.

Sojern mempunyai alatan, kepakaran dan teknologi untuk mengenal pasti, menyasarkan dan mempengaruhi orang ramai yang menjelajah ke pasaran tempatan, selain prospek tempatan yang aktif mencari sesuatu untuk dilakukan. Dengan penyelesaian pemasaran digital bertaraf dunia daripada Sojern, pengendali lawatan dan aktiviti boleh mencari dan mendekati pengembara yang mencari pengalaman dalam destinasi dengan mudah dan kemudian mempengaruhi mereka untuk melawat laman sesawang tempat tarikan tersebut. Sebagai sebahagian daripada langganan, Sojern turut menawarkan pembangunan kreatif iklan HTML5 pelengkap, metrik prestasi kempen dan tinjauan pasaran pada waktu sebenar—kesemuanya boleh diakses melalui papan pemuka yang terus dikemas kini.

“Bagi kebanyakan pelanggan kami, menjalankan sebuah perniagaan adalah cukup sukar. Mereka sedia maklum mereka perlu memikirkan tentang pemasaran digital, namun hal berkenaan telahpun dimasukkan ke dalam senarai tugasan yang sudahpun lengkap yang difikirkan oleh mereka untuk memastikan perniagaan mereka beroperasi. Mencari rakan kongsi yang dapat dipercayai oleh mereka untuk mendorong pemasaran digital dapat memulangkan kepada mereka masa selama berjam-jam setiap minggu untuk memberi tumpuan bagi memberi pelanggan mereka pengalaman yang hebat,” kata Kurt Weinsheimer, Ketua Pegawai Penyelesaian Sojern. “Cuba mengoptimumkan kempen-kempen yang rumit melalui Instagram, Facebook dan Google secara sendiri tidak dapat diskalakan, namun ia dapat diskalakan sekiranya anda mempunyai rakan kongsi yang baik dan penyelesaian yang sesuai dengan bajet anda. Pakej pengiklanan langganan Sojern bermula hanya beberapa ratus dolar sebulan dan menggunakan data serta tinjauan pengembara pada waktu sebenar untuk membantu mendorong pengguna ke laman sesawang tempat tarikan dan meningkatkan jualan.”

Untuk maklumat lanjut mengenai penyelesaian pemasaran digital Sojern untuk tempat tarikan, kunjungi www.sojern.com/attractions/

Latar Belakang SojernPenyelesaian pemasaran digital Sojern untuk perjalanan dibangunkan menerusi lebih sedekad kepakaran dalam menganalisis laluan pengembara yang lengkap untuk membeli. Syarikat tersebut membawa pengembara daripada impian ke destinasi dengan mengaktifkan penjenamaan berbilang saluran dan penyelesaian prestasi pada Sojern Traveler Platform untuk lebih 10,000 pelanggan di seluruh dunia. Diiktiraf sebagai syarikat Deloitte Technology Fast 500 selama enam tahun berturut-turut, ibu pejabat Sojern terletak di San Francisco dengan 600 kakitangan ditempatkan di Berlin, Dubai, Dublin, Hong Kong, Istanbul, London, Bandar Raya Mexico, New York, Omaha, Paris, São Paulo, Singapura dan Sydney.

Logo – https://ering.com.my/wp-content/uploads/2020/03/sojern-kini-tawar-penyelesaian-pemasaran-pelancongan-dipacu-data-untuk-pelanggan-tempat-tarikan-seluruh-dunia.jpg

Keywords:  Advertising Computer/Electronics Multimedia/Online/Internet Travel New products/services

Source: PRNEWSWIRE


Aplikas Driving Barista Memberikan Kopi Percuma Jika Tidak Menggunakan Smartphone Ketika Memandu?!

Ia bukanlah berlaku di Malaysia, tetapi di negara matahari terbit, Jepun di mana daerah Aichi Prefecture telah mencatatkan kadar kematian jalan raya paling tinggi di negara matahari terbit ini. Jadi, Driving Barista akan memberikan minuman kopi percuma kepada pemandu yang tidak menggunakan smartphone dalam jarak pemanduan sekurang-kurangnya 100 kilometer (km).

Tiga buah syarikat gergasi iaitu Toyota Motor Corporation, Komeda Co Ltd dan juga KDDI Corporation telah bekerjasama untuk menghasilkan aplikasi Driving Barista untuk peranti Android dan iOS. Sekiranya Driving Barista mengenal pasti pemandu itu tidak memegang smartphone dalam jarak pemanduan lebih daripada 100 kilometer, ia akan menghadiahkan kupon percuma untuk pemandu menebus kopi mereka di Komeda Coffe Shop.

Satu langkah yang bagus untuk mengelakkan pemandu menggunakan smartphone ketika memandu. Mungkin di Malaysia juga boleh menggunakan aplikasi sebegini untuk keselamatan jalan raya bersama suatu hari nanti!


Pengguna Android Dan iOS Akan Dapat 157 Emoji Baru Tahun Ini

Unicode Consortium yang bertanggungjawab menghasilkan emoji untuk platfom Android dan iOS mengumumkan bahawa pada tahun ini mereka bakal mengeluarkan sebanyak tidak lebih 157 emoji baru. Dalam masa dua bulan lagi mungkin syarikat ini akan mengeluarkan senarai akhir emoji-emoji yang akan digunakan kelak.

Menariknya pada emoji 11.0 ini, pengguna boleh mengubah gaya rambut dan warna pada beberapa emoji seperti rambut kerinting, rambut berwarna putih, rambut merah mahupun tidak berambut (botak). Terlalu banyak untuk disenaraikan tetapi di dalam video di bawah anda boleh melihat beberapa emoji baru yang akan diperkenalkan tidak lama lagi.

Sumber


Aplikasi MuslimMatch.com Paling Pantas Berkembang kini tersedia dalam 9 bahasa termasuk Bahasa Inggeris, Bahasa Perancis, Bahasa Jerman, Bahasa Melayu dan Bahasa Sepanyol

DUBAI, U.A.E, 27 Ogos 2020 /PRNewswire/ — MuslimMatch, aplikasi mencari jodoh halal yang paling pantas berkembang untuk umat Islam di seluruh dunia, menjadi aplikasi berbilang bahasa dengan penambahan Bahasa Perancis, Bahasa Jerman, Bahasa Belanda, Bahasa Rusia, Bahasa Turki, Bahasa Melayu dan Bahasa Sepanyol. Menampung keperluan 1.7 bilion umat Islam di seluruh dunia, MuslimMatch.com menyediakan platform yang selamat dan halal untuk mereka mencari pasangan hidup mereka.

Di bawah MuslimMatch.com, beribu pejabat di Dubai, laman mencari jodoh berkenaan melibatkan ArabMuslimMatch.com, AmericanMuslimMatch.com, EuropeanMuslimMatch.com, IndonesianMuslimMatch.com, BangladeshiMuslimMatch.com dan MalaysianMuslimMatch.com.

Pada awalnya dilancarkan dalam Bahasa Inggeris pada Julai 2018, aplikasi berkenaan telah menyaksikan pertumbuhan yang luar biasa di AS, UK, negara-negara Eropah yang lain serta Timur Tengah. Tidak lama kemudian ia menjadi aplikasi yang paling pantas berkembang di kawasan-kawasan ini.

Beberapa ciri-ciri menarik aplikasi MuslimMatch.com

Apabila pengguna berkongsi maklum balas bahawa mereka berasa lebih selesa sekiranya aplikasi berkenaan disediakan dalam bahasa ibunda mereka, MuslimMatch mengambil keputusan untuk memilih jalan berbilang bahasa.

MuslimMatch sedang dalam proses untuk menambah bahasa-bahasa lain seperti Bahasa Arab yang boleh dipilih oleh pelanggan pada masa akan datang.

Perkhidmatan berkenaan akan disediakan untuk platform iOS dan Android.

Latar Belakang MuslimMatch.com

MuslimMatch ialah aplikasi mencari jodoh yang paling pantas berkembang untuk umat Islam di seluruh dunia. Beribu pejabat di Dubai, laman mencari jodoh ini melibatkan ArabMuslimMatch.com, AmericanMuslimMatch.com, EuropeanMuslimMatch.com, IndonesianMuslimMatch.com, BangladeshiMuslimMatch.com dan MalaysianMuslimMatch.com. Perkhidmatan ini kini disediakan dalam 9 bahasa melalui iOS dan Android.

Matrimony DMCCNo: 903, Fortune Executive Tower,Jumeirah Lake Towers,Dubai, Emiriah Arab BersatuKunjungi https://www.muslimmatch.com/

Untuk pertanyaan, hubungi: mediarelations@muslimmatch.com

Keywords: Advertising Bridal Services Computer Software Computer/Electronics Entertainment Household/Consumer/Cosmetics Mobile Entertainment Multimedia/Online/Internet Retail Telecommunications Feature News Releases New products/services

Source: PRNEWSWIRE


Tandakan Kalendar Pada 12.12 Kerana vivo Ada Promosi Hebat!

vivo Malaysia dan gedung membeli-belah atas talian Lazada bekerjasama mengadakan promosi potongan harga untuk beberapa peranti sempena menyambut 12.12, esok.

Kepada mereka yang suka mengambil gambar swafoto, vivo ada menawarkan dua model dengan potongan harga menarik untuk anda miliki. Model yang dimaksudkan adalah vivo V5 dan juga V5 Plus. Model V5 Plus mendapat diskaun sebanyak RM300 dengan harga terkini adalah RM1,199, manakala vivo V5 pula adalah RM999.

Sementara itu, untuk vivo Y66 juga diturunkan harga sebanyak RM300 menjadikan ianya kini berharga RM699 (RM999) seunit, hanya eksklusif di Lazada. Tidak dilupakan, setiap pelanggan yang membeli vivo V7 pada 12.12 di Lazada akan mendapat tempered glass, sarung kulit dan juga beg galas FIFA edisi terhad.

Jadi, jangan lepaskan peluang keemasan untuk mendapatkan telefon pintar swafoto dari vivo eksklusif di Lazada.


Sebab Kukuh Untuk Membeli OPPO F9, Apa Kata Mereka?

Kehadiran OPPO F9 ternyata meraih perhatian tersendiri di samping mendapat pelbagai pengiktirafan kejayaan dari segi reka bentuk dan teknologinya.  Kejayaan ini terbukti apabila OPPO berjaya mengekalkan rekod jualan cemerlang melalui F9 yang dikatakan meningkat dua kali ganda berbanding model sebelumnya, OPPO F7 – 32 unit dijual setiap minit.

Ekoran sambutan menggalakkan yang diterima, OPPO tidak ketinggalan mengumpul pelbagai cerita menarik di sebalik pembelian F9 di samping sebab-musabab ‘besar’ mengapa pelanggan memilih untuk memiliki peranti pintar berteknologi tinggi itu.

Cerita pertama berlaku di Klang di mana pembelinya adalah seorang pelajar yang telah lama menjadi pengguna OPPO sejak keluaran OPPO F5. Dia memilih untuk membeli F9 kerana telefon pintar terdahulu tidak mempunyai pengecasan pantas yang mana boleh menjadi masalah kepada pelajar yang banyak melakukan kegiatan luar. Tetapi dengan F9, kini dia dapat menjimatkan lebih banyak masa di samping dapat menikmati lebih banyak kegiatan di luar tanpa perlu bergantung pada powerbank.

Kisah kedua juga merupakan pengguna OPPO sedia ada yang telah menggunakan telefon pintar sejak keluaran OPPO F1s. Dia memberitahu alasannya memilih F9 kerana keupayaan kamera hadapan sebesar 25 Megapiksel yang disokong dengan teknologi AI menjadikan gambar lebih menarik. Selain itu, penawaran harga jualan yang mampu milik juga merupakan salah satu sebab dia tertarik untuk memiliki peranti pintar tersebut.

Kisah ketiga berlaku di Alor Star, Kedah di mana pembelinya adalah seorang jurutera. Pembeli berkata, dia mengambil keputusan untuk membeli F9 selepas diperkenalkan oleh rakan-rakannya. Sebagai seorang peminat OPPO yang telah menyokong setiap peranti keluaran syarikat itu, dia memberitahu tiada sebab untuk tidak memiliki F9 kerana peranti itu benar-benar bernilai untuk dimiliki. Disamping itu, ia juga  mempunyai reka bentuk yang sangat cantik dan disokong teknologi VOOC Flash Charge yang mana memastikan keselamatan ketika bermain permainan semasa mengecas.

Baca juga :


Jom Sertai Dalam Awakening Malaysia Untuk Memenangi Hadiah Sehingga RM15000 & OPPO FindX3 Pro 5G!

OPPO menganjurkan acara Awakening Malaysia, dengan harapan dapat menyedarkan rakyat Malaysia melalui acara ini. Mulai 15 April 2021, anda hanya perlu berkongsi foto dan video, dan hashtag #AwakenMalaysia # OPPOFindx3Pro5G & #shotonOPPO, semakin banyak foto dan video yang anda kongsi, semakin banyak bonus yang dapat anda buka.

Hadiah merangkumi 100 baucar kedai dalam talian rasmi RM20 untuk OPPO, 250 baucar Inside Scoop dengan harga RM5 dan 50 baucar Shopee dengan harga RM5.

Sebagai tambahan, karya paling kreatif akan memenangi hadiah eksklusif bernilai RM15000! Anugerah tersebut merangkumi 1x OPPO FindX3 Pro 5G, 2x OPPO Watch 46mm, 3x OPPO Watch 41mm, 3x OPPO Enco W51 dan 5x OPPO Enco W11!

Kaedah penyertaan:


Reviu Eksklusif: Samsung Galaxy Note 10+ Peranti ‘Raksasa’ Yang Versatil!!

Samsung baru sahaja melancarkan peranti perdana terbaharunya iaitu Samsung Galaxy Note 10+. Rekaan dan spesifikasi Peranti ini dikhabarkan antara peranti yang terbaik di pasaran pada ketika ini. Namun benar atau tidak jom kita lihat reviu peranti ini!!!

Untuk pengetahuan, set reviu yang kami terima adalah bukan untuk pasaran malaysia. Jadi terdapat beberapa item yang turut dihadirkan bagi pasaran Malaysia antaranya sebuah clear cover case, 25W travel adapter, kabel C-to-C, S pen tip dan AKG type c earphone.

Dari mata terus ke hati, begitulah yang mengambarkan betapa elegan rekaan peranti ini. Tampil dengan ergonomic grip dan berat yang sangat ringan iaitu hanya 196g memberikan keselesaan ketika memegangnya dan rasa eksklusif.

Galaxy Note 10+ ini tampil dengan warna-warna yang menarik diinsiprasikan oleh cahaya. Hadir dengan 3 warna iaitu Aura Glow, Aura White dan Aura Black. Material kaca pada peranti ini mampu menangkap warna lantas menghasilkan sentuhan futuristik dan rasa premium.

Bukan hanya rekaan yang eksklusif dan elegan, tetapi ia turut tampil dengan spesifikasi yang ‘raksasa’!!! Sangat berkuasa. Peranti ini tampil dengan pemproses yang sangat berkuasa iaitu Exynos 9825 dan dipadankan dengan 12GB dan storan sebesar sehingga 512GB membuatkan peranti ini melaksanakan tugasan dengan lancar. Lag, perlahan dan storan penuh yang menjadi masalah biasa bagi kebanyakkan telefon tiada pada peranti ini. Berikut adalah spesifikasi penuh:

Tak dapat disangkal lagi, peranti ini mempunyai paparan yang sangat AWESOME!!! Hadir dengan paparan bersaiz 6.8 inci dengan 19:9 bezel-less panel. Menariknya kamera hadapan pada skrin ini.

Dihadirkan pada bahagian atas dan terletak ditengah-tengah yang dikenali sebagai Infinity-O Display. Ia sekaligus memberikan perspektif baharu tontonan. Pada mula ia berasa sedikit janggal, tapi lama-kelamaan sudah biasa dan selesa.

Lebih menarik ia tampil dengan HDR10+ dengan Dynamic Tone Mapping memberikan tontonan yang terbaik! Warna yang terhasil adalah sangat menakjubkan dan mengagumkan.

Menonton dengan lama pada peranti ini sangat selesa dan tidak menyakitkan mata dengan mengurangkan cahaya biru pada paras pixel tanpa perlu mengorbankan warna pada paparan.

Tampil dengan sistem quad kamera iaitu 12MP + 12MP + 16MP + 3D Depth pastinya mampu menghasilkan gambar yang hebar dan cantik. Tampil dengan pelbagai fungsi menarik yang mampu mempelbagaikan rakaman anda. Terdapat Photo, Live Focus Video, Panorama, Food, Super Slow-mo dan pelbagai lagi.

Bagi memudahkan anda merakam gambar makro, pemandangan atau sebagainya, anda boleh memilih simbol ini di bahagian bawah. Ia memudahkan antara untuk memberi sudut dan fokus yang diperlukan ketika merakam.

Justeru anda boleh merakam menggunakan lensa wide angle 16MP yang memberikan 123°. Rakaman secara dekat juga boleh dengan 2x optical zoom pada 12MP Kamera Telefoto.

Filter turut dihadirkan untuk memberikan mood pada gambar yang dirakam. Antara Filter yang hadir adalah Original, Warm, Cool, Lolli dan sebagainya.

Rakaman waktu malam juga tidak mengecewakan apabila ia memperlihatkan hasil yang baik. Warna, ketepatan, fokus dan dapat dilaksanakan dengan baik.

Galaxy Note 10+ ini dihadirkan dengan kamera hadapan yang memang cun giler iaitu 10MP. Seperti kamera belakang, ia turut hadir dengan fungsi yang sama kecuali ia tiada Food, Super Slow-mo, Slow-mo. Gambar swafoto anda memang sangat cantik. Barulah ada ‘confident’ nak post di media sosial!!!

Anda pasti sudah bosan dengan AR Emoji yang sedia ada pada telefon bukan? Ini suatu yang menyeronokkan yang tampil pada peranti ini. Anda boleh menghasilkan AR Emoji sendiri. Caranya mudah sahaja:

Menerusi hasil gambar yang dirakam, dapat dilihat warna yang terhasil sangat baik, fokus juga sangat mengagumkan dan noise sangat kurang pada imej tersebut. Jadi rakaman tidak mengecewakan.

Tidak dapat dinafikan lagi, sepanjang kami menggunakan peranti ini, rakaman videonya sangat baik. Dengan kestabilan yang dimiliki, ia merakam dengan baik tanpa gegaran yang ketara walaupun kamera digerakkan.

Menariknya lagi, anda boleh mengawal sama ada mahu menggunakan Bokeh atau tidak ketika rakaman sedang dijalankan. Ia pastinya memberikan pespektif baharu ketika rakaman video.

Unik mengenai rakaman video menerusi peranti ini, anda boleh merakam video dan menjelaskan bunyi tertentu dengan zoom kepada subjek tersebut. Bunyi rakaman tersebut akan menjadi lebih kuat dan jelas. Wow kan!!!

Apa yang pasti, menerusi HDR10+ anda boleh merakam pada warna yang sangat baik dan tepat.

Anda juga boleh edit video yang dirakam terus pada peranti ini. Setelah rakaman selesai, anda boleh edit video tersebut dengan menekan pada simbol pensil yang terdapat di bahagian bawah sebelah kiri.

S Pen pada Galaxy Note 10+ antara tercanggih pada ketika ini. Dengan rekaan yang lebih elegan dan kemas, ia mampu melaksanakan tugasan dengan lebih baik tidak kiralah sama ada anda menulis, melukis atau melakukan kawalan menerusi S Pen ini.

Menakjubkan apabila baterinya mampu bertahan sehingga 10 jam ketika standby time.

Ia juga mampu bertindak sebagai alat kawalan. Anda boleh Play dan Pause video, merakam gambar menerusi kawalan dari S Pen.

Gerakkan S Pen mengikut atau melawan arah jam untuk merakam gambar yang lebih luas atau sebaliknya.

Gerakkan ke kiri atau ke kanan untuk menukar slide gambar di Gallery.

Ketika membuka aplikasi muzik, anda boleh mengawal suara dengan menggerakkan S Pen ke atas atau ke bawah.

Anda juga boleh menulis menggunakan S Pen ini dan boleh menukarkan menjadi teks yang mudah untuk di baca.

Untuk menjadikannya lebih menarik, anda boleh melukis dalam 3D dengan AR Doodle dan S Pen. Jadi rakaman video anda akan jadi lebih menarik!!

Berikut adalah hasil rakaman AR Doodle:

Galaxy Note 10+ turut mempamerkan pengalaman gaming yang dioptimumkan. Rekaan Galaxy Note 10+ ini sahaja sudah cukup untuk memberikan keselesaan kepada pengguna ketika bermain menggunakan peranti ini. Ditambah dengan tontonan Infinity-O Display, memberikan kepuasan tontonan bermain pada perati ini.

Hadir dengan rekaan dengan Vapor Chamber Cooling System mampu menyejukkan peranti anda ketika bermain game. Turut disertakan dengan AI yang dipertingkat pastinya mampu memberikan kelancaran ketika bermain.

Kami telah menguji peranti ini ketika bermain Mobile Legend dan Asphalt 9 dan pastinya sangat memuaskan dengan grafik dan kawalan yang sangat lancar.

Peranti ini pastinya dihadirkan dengan bateri yang besar iaitu 4300mAh. Ia turut dipadankan dengan pengecasan pantas 45W. Ia pastinya mampu mengecas dengan sangat pantas dan menjimatkan masa anda!!!

Kami telah melakukan ujian pengecasan ke atas peranti ini. Kami mula mengecas peranti ini pada jam 11.11 pagi ketika bateri berada pada 13%. Ia kemudian mencapai 100% pada jam 12.23 tengah hari. Mengambil masa hanya selama 1 jam 12 minit.

Anda bimbang data peribadi yang di godam? Jangan bimbang kerana Samsung Galaxy Note 10+ ini hadir dengan Knox Security yang akan memberikan perlindungan kepada maklumat peribadi anda.

Ia hadir dengan Pengecaman Wajah dan Pengimbas Cap Jari Ultrasonic memastikan peranti anda lebih selamat. Pin, Pattern dan kata laluan turut boleh digunakan bagi melindungi peranti anda.

Bagi melihat prestasi peranti ini, kami telah mengujinya menggunakan AnTuTu Benchmark dan GeeckBench 4. Seperti yang disangka, ia tidak mengecewakan dan mempamerkan prestasi yang terbaik. Berikut adalah hasil ujian tersebut:

Secara keseluruhan, Samsung Galaxy Note 10+ ini merupakan sebuah peranti yang sangat versatil dengan rekaan yang menakjubkan pastinya membuatkan anda jatuh cinta. Dengan spesifikasi yang terbaik dan fungsi kamera yang pelbagai memberikan perspektif baharu kepada anda.

Jadi ia pastinya sebuah peranti yang sangat berbaloi untuk dimiliki walaupun harganya sedikit mahal. Tapi ia sejajar dengan spesifikasi yang dihadirkan bersamanya! Jadi apa tunggu lagi, dapatkan sekarang pada harga RM4,199 (256GB) dan RM4,799 (512GB).

Artikel Berkaitan:


Reviu Eksklusif: Moto Z, Pengalaman Unik Dengan Sokongan Moto Mods

Moto Z, nama baru dengan abjad terakhir bukanlah petanda bahawa ia adalah pengakhiran barisan Moto X, mahupun usaha terakhir dari Lenovo untuk menghidupkan semula jenama Moto. Pada pendapat kami, ianya lebih simbolik kepada satu-satunya peranti yang mendekati konsep modular dengan cara paling berbeza, namun sangat efektif. Ikuti pengalaman unik dan ulasan kami sepanjang menggunakan Moto Z.

Selain Moto Z yang khusus untuk kategori high-end, Moto Z Play turut diperkenalkan yang dikategorikan sebagai peranti mid-range. Walaupun tampil dalam kategori berbeza, Moto Z dan juga Moto Z Play tetap menyokong satu persamaan yang sama iaitu sokongan ekosistem Moto Mods yang sememangnya unik.

Kemas dan elegan, itulah tanggapan pertama yang muncul ketika pertama kali memegang Moto Z semasa majlis pelancarannya tidak lama dahulu, dengan itu kami serba sedikit sudah tahu apa yang harus dijangkakan apabila peranti ini tiba di pejabat.

Secara keseluruhannya, Moto Z dibina dengan baik sekali oleh Lenovo. Bermula dari panel hadapan yang dibina dengan Corning Gorilla Glass 4, kerangka aluminium di sekeliling peranti dan panel belakang Moto Z jelas menampilkan rekaan premium yang solid.

Peranti Moto X yang dilancarkan tahun lalu menampilkan paparan jenis LCD, tahun ini Moto menukar pendekatan mereka dengan memasang paparan AMOLED pada peranti flagship mereka, dan kami pasti ramai tentu menggemari paparan AMOLED.

Paparan AMOLED mempunyai banyak kelebihan, ia memancarkan warna dengan lebih baik dan meriah, warna hitam yang lebih dalam serta jitu, prestasi paparan skrin di kawasan luar yang lebih baik dan juga mesra kuasa. Kelebihan inilah yang menyebabkan ramai orang lebih cenderung memilih peranti dengan paparan AMOLED. Anda bakal mendapatkan semua kelebihan ini dengan Moto Z yang  dilengkapi paparan 5.5 inci Quad HD (2560 x 1440 piksel) AMOLED.

Lenovo juga menyertakan pilihan mod paparan pada Moto Z, anda boleh memilih di antara mod paparan Standard yang memaparkan warna yang lebih tepat dan jitu dengan objek sebenar, ataupun memilih mod Vibrant yang memaparkan imej dengan warna lebih meriah dan menonjol, namun sedikit berbeza dari warna asal objek. Kami memilih mod Vibrant kerana mahukan paparan Home yang lebih menonjol dan sedap dipandang.

Rekaan dan kualiti binaan Moto Z amat baik sekali pada pandangan kami, namun ia masih tidak terlepas dari beberapa kekurangan. Salah satunya adalah pada butang fizikal yang terletak di bahagian sisi peranti. Ketika artikel ini ditulis, kami masih mempunyai masalah menekan butang kuasa dan kawalan audio tanpa melihat, kerap kali tertekan butang yang salah dan lama kelamaan perkara ini amat menjengkelkan.

Ketiga-tiga butang di sisi ini mempunyai saiz dan jarak yang sama, hanya butang kuasa sahaja yang mempunyai tekstur bergerigi. Walaupun Lenovo cuba memberikan perbezaan bertekstur, masih agak sukar mengenal pasti perbezaan butang tersebut tanpa melihat. Adalah lebih baik sekiranya butang-butang tersebut dibezakan sekali dengan saiz, bentuk atau kedudukan, berbanding dengan hanya tekstur sahaja.

Beralih pula kepada pengimbas cap jari, ramai yang tahu bahawa OnePlus 3 merupakan salah satu peranti dengan pengimbas cap jari terpantas. Apabila menukar kepada Moto Z dan mencuba pengimbas cap jari peranti ini, kami berasa kagum juga kerana nampaknya Moto Z setanding pada kategori ini. Pengimbas cap jari Moto Z dibina di bahagian bawah panel paparan dan mempunyai bentuk segi empat tepat, walaupun rasakan sedikit janggal tetapi unik. Pengimbas cap jari ini adalah jenis kapasitif dan mempunyai fungsi terhad, ia hanya digunakan untuk log masuk dan mengunci peranti sahaja (tap dan hold lama untuk kunci peranti), namun alangkah baik sekiranya ia juga digunakan untuk pergi ke home screen, satu fungsi yang akan memudahkan pemilik peranti.

Tidak banyak yang boleh diharapkan dari segi kapasiti bateri pada peranti senipis ini, Moto Z hanya mempunyai kapasiti bateri 2,600mAh. Jika anda seorang pengguna dengan corak penggunaan yang berat dan sederhana, sudah pasti anda perlu mengulang cas dalam masa sehari.

Ketahanan bateri Moto Z  boleh dipertingkatkan dengan menggunakan komponen modular. Walau bagaimanapun, kami akan menyentuh bahagian modular di bahagian lain berlainan kerana ia sedikit panjang dan kami dedikasikan ruangan khas untuk modular Moto Z.

Bagi mereka yang meminat sistem operasi tanpa bloatware, anda pasti menghargai sistem operasi dan perisian yang siap terbina di dalam peranti ini. Pada permukaan sistem operasi, anda tidak akan melihat aplikasi bloatware dan hanya beberapa aplikasi asas Google sahaja disediakan. Lenovo juga mengambil langkah bijak dengan hanya menggunakan Google Photos sebagai aplikasi galeri, langkah ini sekaligus mengelakkan dari pembeli mempunyai dua aplikasi yang bertindan. Kerap kali kita dapat melihat peranti yang mempunyai aplikasi Google Photos dan Gallery di mana kedua-duanya menjalankan satu tugas yang sama.

Moto Z tidak hanya mengetengahkan pengalaman sistem operasi yang bersih dan simple. Lenovo masih mengekalkan beberapa ciri yang sinonim dengan jenama Moto di dalam sebuah fungsi yang dikenali Moto Enhancement. Moto Enhancement adalah sebuah sistem yang memudahkan pengguna mengakses dan mengayakan pengalaman penggunaan peranti. Anda boleh mengakses fungsi ini melalui aplikasi Moto yang disediakan, kemudian dari dalam aplikasi terdapat 3 menu yang boleh diakes di mana anda boleh menetapkan fungsi manakah yang mahu diaktifkan.

Mari kita lihat satu persatu fungsi yang ditawarkan. Untuk perhatian anda, fungsi 1 sehingga 7 adalah di bawah menu Actions, diikuti Voice (8) dan Display (9).

Skrin notifikasi akan diaktifkan apabila anda mendekati skrin peranti.

Skrin akan sentiasa aktif apabila anda sedang memandang peranti.

Tahu gerakan karate chop? Sekarang lakukan gerakan tersebut dua kali secara pantas untuk menghidupkan lampu flash.

Terbalikkan peranti dengan skrin ke bawah untuk mengaktifkan mod Do Not Disturb.

Deringan panggilan akan padam apabila anda mengangkat Moto Z dari kedudukan asalnya.

Swipe dari bucu skrin untuk mengecilkan paparan, lantas memudahkan anda mengakses fungsi di skrin dengan satu tangan sahaja.

“Twist” dua kali peranti dengan pantas untuk mengaktifkan kamera bila-bila masa, termasuk ketika skrin tidak aktif.

Berikan arahan suara kepada Moto Z untuk melaksanakan tugas.

Paparan notifikasi mesra bateri akan diaktifkan secara berkala apabila skrin dipadamkan.

Berbekalkan cip pemproses Qualcomm Snapdragon 820 dan kapasiti RAM 4GB, Moto Z sememangnya mampu memberikan prestasi operasi yang lancar dan stabil. Sepanjang menggunakan Moto Z, aplikasi dilancarkan dengan pantas tanpa ada masalah crash dan lagging. Mari kita lihat kemampuan Moto Z yang diterjemahkan dalam data statistik melalui ujian benchmark.

Moto Z mempunyai kamera 13 megapiksel yang mempunyai sistem laser autofocus, OIS dan dual-LED flash, namun bagi mereka yang sangat mementingkan prestasi kamera pada sebuah smartphone, anda mungkin akan berasa sedikit kecewa dengan kamera Moto Z. Pada kelas harga sebuah peranti premium, sejujurnya kami juga mengharapkan sebuah kamera yang mampu mencabar flagship lain di pasaran seperti Galaxy S7 Edge juga iPhone 7, bukanlah mengharapkan sebuah kamera yang setanding namun sekurang-kurangnya mampu memberikan cabaran dari segi kualiti keseluruhan.

Mungkin Lenovo berharap isu kualiti gambar dapat diperbaiki dengan konsep modular, salah satunya seperti modular kamera Moto Z dari Hasselblad. Kalau mahu tahu ulasan kami mengenai modular tersebut, anda boleh baca ruangan ulasan modular Moto Z.

⇑ Kamera hadapan mampu menghasilkan gambar selfie yang baik, walaupun membelakangkan latar yang bercahaya, subjek tidak terlalu tenggelam dan masih boleh dilihat di dalam gambar.

RUMUSAN

Agak sukar memberikan rumusan keseluruhan pada Moto Z, ada ketikanya kami rasakan peranti ini menepati kemahuan sebagai pengguna, terutamanya dari segi reka bentuk dan binaan serta konsep modular. Namun apabila melihat isu yang dihadapi kamera, kami berasa sedikit kecewa dengan kemampuan kameranya yang sedikit underperforming berbanding peranti flagship lain. Jadi saya persembahkan rumusan saya dalam bentuk skor berikut:

Reviu Eksklusif: Moto Mods, Konsep Modular Memberikan Pengalaman Unik


Superfly

Superfly adalah aplikasi video sosial yang membolehkan anda berkongsi detik-detik berharga di dalam hidup anda bersama keluarga dan rakan-rakan, dengan ini mereka dapat melihat dan berkongsi kegembiraan anda ketika bercuti atau pun menyambut hari istimewa. Sekiranya anda menonton video rakan, terdapat fungsi animasi yang boleh dihantar kepada video mereka untuk menunjukkan reaksi dan emosi anda, menarik kan.

Semua video adalah selamat dan tidak akan terbocor ke paparan umum, hanya anda dan rakan-rakan sahaja yang dapat melihat video tersebut. Apa yang anda perlu lakukan adalah muat turun aplikasi, kemudian cipta kumpulan bersama rakan atau keluarga anda. Selepas itu anda dan ahli kumpulan boleh menonton dan menghantar video antara sesama sendiri.

Muat Turun

iOS


realme X7 Pro 5G Dinobat SebagaiTelefon Pintar 5G Terlaris Bagi Shopee 2.2 Chinese New Year!!

Seperti biasa, realme mempamerkan prestasi yang membanggakan pada setiap kali jualan dan yang terbaharu perantinya iaitu realme X7 Pro kini dinobat sebagai Telefon Pintar 5G Terlaris dibawah segmen harga RM2000 pada jualan Shopee 2.2 Chinese New Year!!!

Peminat realme juga menerima diskaun sebanyak RM50 apabila mereka membeli peranti ini pada hari pertama jualan iaitu pada 2 Februari.

Selain daripada itu, realme juga dinobat sebagai Jenama Telefon Pintar terlaris ketika jualan Shopee 2.2 Chinese New Year  yang berlangsung pada 2 Februari lalu.


Facebook Menguji Fungsi Sembang Terbuka

Pada tahun 2014, Facebook memperkenalkan aplikasi dipanggil Rooms, yang membenarkan orang ramai untuk menyertai ruang sembang atas talian berdasarkan pilihan topik yang diminati. Walau bagaimanapun, ia gagal menarik perhatian pengguna pada ketika itu dan telah ditutup pada tahun 2015.

Sudah ada petunjuk sebelum ini bahawa Facebook telah merancang untuk melancar semula fungsi Rooms, kali ini di dalam aplikasi Messenger. Pada bulan September, kod aplikasi ditemui tersembunyi di dalam aplikasi Messenger yang merujuk kepada ciri yang sama dilihat pada 2014. Rooms membolehkan anda menyertai ruang sembang tanpa perlu mendedahkan identiti, anda cuma perlu memilih topik sembang yang diminati dan ikut serta dalam perbincangan di dalam ruang sembang tersebut.

Sekarang, Rooms sudah tersedia kepada pengguna di Australia dan Kanada sebagai program percubaan. Facebook berkata Rooms merupakan ujian yang kecil, tetapi tidak memberikan komen lanjut. Sekiranya percubaan ini berjaya, kita boleh menantikan fungsi ini dilancarkan secara berkala kepada semua pengguna Facebook tidak lama lagi.


Android Q Versi Beta Kini Tersedia Untuk ASUS ZenFone 5z, Cuba Sekarang!

Sedia maklum, Android Q Beta kini mula ditawarkan untuk 21 model telefon pintar terpilih termasuk ASUS ZenFone 5Z. ASUS Malaysia kini mengumumkan versi beta tersebut telah pun mula tersedia untuk pengguna ASUS ZenFone 5Z.

Pemasangan versi beta ini membolehkan pengguna mencuba serta menguji peranti mereka dengan sejumlah ciri baru yang ada pada sistem operasi Android Q. Bagi yang berminat, anda boleh mencuba mulai hari ini. Untuk proses pemasangan, KLIK PADA PAUTAN INI.


Berita Sekitar Google I/O

Google I/O adalah acara yang ditunggu-tunggu para peminat Android saban tahun, ia mengumpulkan para pembina aplikasi dan perkakasan di dalam satu majlis dan pada perjumpaan ini mereka akan berkongsi aplikasi, fungsi, perkakasan dan juga peranti yang baru. Di sini eRing bawakan berita dan maklumat terkini dari Google I/O untuk anda.

Kemas Kini Android N Versi Beta

Seperti ramai yang sedia maklum, Android N developer preview sudah keluar pada bulan Mac lalu, ia mempunyai fungsi split-screen multitasking, butang quick settings dan set emoji yang baru. Pada acara ini, Google memperkenalkan versi beta yang sudah ditambah baik lagi dan ia semakin hampir menjadi final version.

Versi ini menawarkan kawalan saiz notifikasi kepada pengguna, mod picture-in-picture yang baru dan menurut Google, Android N akan menjadi platform mobile gaming yang lebih baik dengan menggunakan API baru yang dikenali sebagai Vulkan. API Vulkan membenarkan para developer mengawal GPU smartphone dan menghasilkan grafik yang 3D lebih berkualiti.

Pada masa yang sama, Google masih berahsia tentang nama penuh Android N. Wakil Google berseloroh dengan mengatakan nama yang bakal digunakan bergantung kepada pilihan pengguna.

Artikel-Artikel Selanjutnya:


DBKL Memperkenalkan Aplikasi eDrive – Dapat Memantau Keadaan Lalu Lintas

Dewan Bandaraya Kuala Lumpur (DBKL) bukan sahaja menawarkan anda tiket saman, malah mereka kini memperkenalkan satu aplikasi yang diberi nama eDrive DBKL. Aplikasi yang sudah boleh dimuat turun ini memudahkan para pengguna untuk memantau keadaan lalu lintas di serata Kuala Lumpur.

Pengguna boleh menonton rakaman CCTV yang diletakkan di jalan-jalan raya sekitar Kuala Lumpur secara langsung selain jalan raya yang sedang dinaik taraf atau penutupan. Aplikasi ini juga menyediakan ruangan aduan pengguna seperti masalah jalan rosak atau sebagainya.

Ketiadaan parkir kereta di bandaraya metropolitan ini sering menjadi perkara utama, oleh itu, eDrive juga menawarkan kemudahan melihat kekosongan pada petak parkir.

Jika anda berasa aplikasi ini membantu anda memandu di Kuala Lumpur, anda boleh memuat turun aplikasi eDrive di App Store dan Google Play mulai hari ini.

Peringatan!!!

Aplikasi ini masih di dalam status percubaan…


Tiga Selebriti Dipilih Menjadi Duta Baru OPPO Malaysia

OPPO Malaysia yang kebelakangan ini menyepikan diri hari ini mengumumkan bahawa mereka akan memperkenalkan seorang selebriti wanita berbangsa cina ke dalam pasukan selebriti OPPO. Teaser yang dikeluarkan ini membuktikan OPPO sentiasa komited dalam memasarkan produk mereka di pasaran Malaysia.

Pelakon terkenal berbangsa cina ini akan menjadi duta rasmi produk OPPO F5 yang akan dilancarkan tidak lama lagi. Bukan itu sahaja, OPPO juga sedang merekrut dua artis lelaki cina untuk mewakili ikon selfie OPPO F5. Kedua-dua mereka dikhabarkan individu yang terkenal di kaca televisyen.

Bagi menyambut ketiga-tiga duta baru ini, OPPO Malaysia mengadakan satu permainan meneka siapakah artis wanita yang menjadi duta rasmi OPPO F5.

Pemenang yang bertuah berpeluang memenangi Smart band NOW2 bernilai RM199 serta hadiah misteri.

Caranya mudah sahaja, anda perlu :

Keputusan akan diumumkan pada 21 Oktober 2017.


LG V30 Akan Memasuki Pasaran Malaysia?

LG Electronics (LG) mula memperkenalkan telefon pintar LG V30 kepada pelanggannya di negara asal Korea Selatan minggu lalu, dan akan diikuti dengan penghantaran global kepada para pelanggannya di Amerika Utara, Eropah dan pasaran utama lain di dunia di minggu-minggu akan datang.

IFA 2017 di Berlin telah melihatkan LG V30 memenangi 26 anugerah iaitu yang terbanyak dalam pameran tersebut. Ramai yang memuji reka bentuk dan mengagumi ciri-ciri inovatifnya.

Untuk memberikan pengalaman hiburan terbaik pada badan bersaiz kecil, para jurutera LG telah memasukkan paparan FullVision 6 inci, 18: 9 ke dalam kerangka nipis ini. Di bahagian depan dan belakang terdapat gelas melitupinya, lantas menjadikan V30 mendapat penghargaan dalam kategori “rupa dan rasa yang indah”. Dengan berat badan hanya 158g, V30 adalah telefon pintar paling ringan dalam segmen telefon pintar 6 inci dan ke atas.

LG V30 memiliki sensor bukaan F1.6 aperture berupaya untuk menghasilkan video yang berkualiti tinggi. Ciri ini boleh dikatakan lebih kurang sama seperti yang ada pada kamera profesional. Selain itu, paparan OLED juga adalah yang pertama dalam industri telefon pintar yang menggunakan format FullVision.

Sebagai alat untuk merakam video, V30 dilengkapi dengan mod Cine Video yang menawarkan 15 kesan seperti meniru genre dari komedi romantis hingga blockbuster musim panas. Point Zoom pula menjadi yang pertama dalam industri yang membolehkan seseorang untuk mengezum sebarang subjek dalam bingkai, bukan sahaja objek di tengah.

Apabila digabungkan semua ini dengan paparan OLED FullVision QHD+ (2880 x 1440p), ia akan menawarkan masa tindak balas yang lebih pantas dan meminimumkan susutan untuk pengalaman Google Daydream VR.

Butiran, harga dan tarikh ketersediaan LG V30 di Malaysia akan diumumkan secara rasmi tidak lama lagi.


Acer Perkenal Acer Triton 500 dan Nitro 5 Versi Baharu – Tampil Dengan Spesifikasi Yang Dipertingkat!

Jenama komputer riba terkemuka, Acer kini telah memperkenalkan model baharu Predator Triton 500 dan Acer Nitro 5.

Komputer riba kini tampil dengan pemproses yang berkuasa kuasa 10th Gen Intel  Core  dan dipadankan dengan kad grafik yang sangat baik iaitu NVIDIA GeForce RTX 2080 SUPER  or 2070 SUPER GPUs dengan rekaan  Max-Q.

Bagi skrinnya pula, ia tampil dengan 300 Hz IPS 3 panel dengan 3 ms overdrive response time displays yang memberikan kehebatan paparan. Ia diperhebatkan lagi dengan NVIDIA G-SYNC  technology yang membawakan kualiti paparan yang terbaik.

Ia turut didatangkan dengan Wi-Fi 6 AX1650i wireless controller, E3100G ethernet controller and Control Center 2.0 bagi memberikan sambungan rakaian yanglebih stabil. Dari aspek memori, komputer riba ini diperlengkapkan dengan 32 GB of DDR4 dan storan sehingga 2 TB NVMe, RAID 0 SSD.

Komputer riba ini pula di datangkan dengan dengan pemproses 10 th Gen Intel  Core i7 dan dipadankan dengan GeForce RTX 2060 atau GeForce GTX 1650Ti yang terkini atau 1650 GPUs. Ia didatangkan dengan 2 M.2 PCle SSDs dan 1 TB HDD 1 bagi storan. Manakala  sehingga 32 GB of DD4R4 RAM dalam 2 user-upgradeable DIMM slots.

Skrin juga sangat hebat apabila ia dihadirkan dengan 15.6” FHD IPS dan tampil dengan 144Hz atau 120Hz kadar segar semula beserta 3ms response times.

Ia turut disertakan dengan Intel Wi-Fi 6 AX201 (802.11ax) dan Killer Ethernet E2600 bagi mempertingkat kestabilan rangkaian.

Predator Triton 500

Acer Nitro 5


Reviu Eksklusif: Prestasi Ditingkatkan Sepenuhnya! Kolaborasi Multi-Skrin HUAWEI MateBook D 15 2021 Meningkatkan Kecekapan kerja!

Baru-baru ini, HUAWEI telah mengusahakan dalam pasaran komputer riba dan sentiasa melancarkan produk baru secara berterusan supaya lebih banyak pengguna dapat menggunakan peranti pintar HUAWEI dan menikmati ekosistem HUAWEI untuk mengatasi keperluan harian dan kerja pengguna. Sekarang, admin mempunyai HUAWEI MateBook D 15 2021 yang terbaru. Versi terbaru ini telah meningkatkan lagi prestasi konfigurasinya. Jom reviu dan melihat apakah yang begitu istimewa dan hebat mengenai versi baru komputer riba ini!

Penampilan HUAWEI MateBook D 15 2021 meneruskan reka bentuk model 2020. Peranti ini ringkas dan bergaya. Walaupun diperbuat daripada aloi aluminium, peranti ini masih sangat ringan dan langsing. Ketebalan hanya 16.9mm dan beratnya hanya 1.56kg.

Komputer riba mempunyai konfigurasi yang sangat komprehensif. Terdapat dua bicu USB 2.0 dan bicu fon kepala 3.5mm di sebelah kanan. Terdapat antara muka USB-C, USB 3.2 Gen 1 dan HDMI yang menyokong pengecasan pantas 65W di sisi lain.

Reka bentuk papan kekunci komputer riba sama seperti generasi sebelumnya. Jarak kekunci memberi pengalaman menaip yang selesa, permukaan kekunci rasa agak baik dalam sentuhan dan dapat mengekalkan kelancaran papan kekunci.

Yang perlu disebutkan bahawa MateBook D 15 2021 mengekalkan reka bentuk kamera pop up dalam generasi sebelumnya yang tersembunyi di bahagian atas dan tengah kawasan butang. Peranti ini boleh tekan butang tersebut boleh hidup atau tutup mengikut keperluan korang untuk melindungi privasi.

Di samping itu, suis kuasa di kanan atas papan kekunci menggabungkan pembaca cap jari. Pengguna dapat memasukkan data cap jari terlebih dahulu. Selepasnya, korang hanya perlu menekan suis kuasa untuk segera menghidupkan telefon dan log masuk ke laman utama, bukan sahaja menjimat masa, bahkan keselamatan komputer riba juga terjamin.

MateBook D 15 2021 telah ditingkatkan dalam ukuran dan parameter skrin. Skrin 15.6 inci mempunyai resolusi yang berdefinisi tinggi 1920 × 1080, dan bingkai 5.3 mm yang sempit membawa nisbah skrin-ke-badan 87%, menyediakan pandangan yang lebih luas. Di samping itu, skrin ini juga menambah teknologi peredupan DC untuk mencegah layar berkedip dan melindungi mata pengguna. Sudah tentu, peranti ini bukan sahaja menyediakan kandungan paparan yang sangat halus dan jelas,  bahkan juga ketepatan warna dan pembiakannya sangat tinggi.

Bagi pengguna yang perlu bekerja di depan komputer untuk masa yang panjang mudah rasa keletihan mata, tetapi skrin MateBook D 15 2021 telah memperoleh sijil pengurangan cahaya biru TÜV Rheinland, jadi mata korang pasti dapat dilindungi~

Bagi peningkatan prestasi, peranti ini dilengkapi dengan pemproses Intel Core generasi ke-11 yang terbaru. Pemproses ini menggunakan proses SuperFin 10nm serta CPU empat teras dan lapan utas untuk memberi sehingga 31% prestasi multi-utas, memastikan prestasi yang lebih tinggi dan pengalaman pengguna yang lebih baik. Pada masa yang sama, komputer riba ini juga dilengkapi dengan kad grafik Intel Iris Xe generasi baru, 164.7% lebih kuat daripada sebelumnya. Peranti ini dapat mengatasi keperluan multi-tasking dari segi multimedia, mempunyai built-in memori 16GB dan ruang penyimpanan SSD 512GB, jadi tidak ada masalah dengan operasi harian, tugas memproses data, atau bermain permainan.

MateBook D 15 2021 juga dilengkapi dengan kipas sirip hiu ultra tipis 0.2mm yang dapat meningkatkan pelesapan haba hingga 24%. Oleh itu, komputer riba tetap sejuk, tentunya tidak akan ada bunyi kipas yang mengganggu korang. Lebih-lebih lagi, komputer riba juga telah bergabung dengan teknologi rangkaian Wi-Fi 6. Korang dapat menikmati kelajuan rangkaian yang 2.7 kali lebih cepat daripada komputer riba generasi sebelumnya. Yang ini bermaksud korang dapat memuat naik dan memuat turun fail pada kelajuan setinggi 2.4 Gbps.

Di samping itu, dalam beberapa senario penggunaan komputer riba yang berat seperti sejumlah besar penyesuaian gambar, klip video atau permainan, pengguna dapat mengaktifkan mod tenaga tinggi (Turbo mode) yang ditingkatkan dengan menekan kekunci Fn + P, dan komputer riba ini akan memasuki “output penuh” setelah menghidupkannya. Kadar bingkai permainan bukan sahaja boleh mencapai melebihi 120FPS pada resolusi tertinggi dan kualiti gambar tertinggi, bahkan juga memastikan operasi yang sangat lancar. Sekiranya komputer riba berada dalam mod standard umum (Balanced mode), korang dapat menguruskan penggunaan kuasa bateri, sambil mengurangkan bunyi kipas.

Selain perkakasan dan prestasi yang disebutkan di atas, HUAWEI MateBook D 15 2021 juga terdapat fungsi HUAWEI Share yang unik! Korang hanya perlu memegang telefon bimbit HUAWEI dan menyentuhnya di pad sentuh supaya skrin telefon bimbit boleh dipaparkan ke komputer riba. Walaubagaimanapun, korang juga dapat membuka sebanyak 3 aplikasi mudah alih yang berbeza pada komputer riba pada masa yang sama untuk memudahkan korang menangani beberapa tugas pada masa yang sama dan meningkatkan kecekapan kerja. Fungsi ini merupakan salah satu bahagian yang dipertingkatkan kali ini~

Sekiranya terdapat fail di telefon yang akan dipindahkan ke komputer riba, korang hanya perlu memilih fail yang relevan di skrin telefon, kemudian seret dan lepaskan ke komputer riba, memang mudah! Di samping itu, sebarang panggilan boleh diterima terus di komputer riba. Walaupun korang sibuk, korang tidak akan melepaskan panggilan yang penting. Korang tidak perlu mengangkat telefon untuk menjawab panggilan,boleh terus menaip semasa korang berada dalam panggilan telefon.

MateBook D 15 2021 mempunyai kapasiti bateri 42 Wh yang terbina dalam, dapat memberi jangka hayat bateri yang tahan lama bagi korang. Di samping itu, komputer riba ini juga menyokong teknologi pengecasan pantas 65W, dapat digunakan selama 2 jam setelah 15 minit pengecasan pantas. Walaupun begitu, admin percaya banyak orang akan menganggap peranti ini agak menyusahkan semasa membawa pengecas berat setiap kali korang keluar, betul? Jangan risau! Pengecas USB-C 65W yang dilengkapi dengan MateBook D 15 2021 cukup kecil dan ringan sehingga mudah disimpan di dalam poket korang, dan juga dapat mencapai SuperCharge untuk telefon bimbit HUAWEI korang!

Komputer riba siri HUAWEI MateBook D selalu mempunyai prestasi yang sangat baik. MateBook D 15 2021 yang terbaru telah ditingkatkan dalam semua aspek, sama ada untuk pekerja pejabat atau pelajar. Peranti ini membawa banyak fungsi yang membawa kemudahan untuk penggunaan harian termasuk fungsi HUAWEI Share dan fungsi kolaborasi  multi-skrin! Fungsi-fungsi ini dapat memainkan peranan yang baik dalam kerja, bukan sahaja dapat lebih fokus pada kerja, juga membantu korang menyelesaikan lebih banyak tugas dalam masa yang sama. Oleh itu, korang tidak perlu risau akan terlepas maklumat yang penting. Selain itu, terdapat satu bahagian lain yang menarik tentang MateBook D 15 2021, iaitu badannya benar ringan. Walaupun peranti ini adalah komputer riba 15.6 inci, tetapi beratnya tidak seberat yang dijangkakan. Peranti ini memang lebih ringan dan senang untuk dibawa keluar.

Harga HUAWEI MateBook D 15 2021 adalah RM3899. Pengguna boleh membelinya di HUAWEI Store Online, HUAWEI Experience Stores dan HUAWEI Partner Store, serta mendapatkan hadiah bernilai RM498 (sehingga bekalan terakhir). Korang juga boleh pergi ke SenHeng, Harvey Norman, SenQ atau Courts untuk membeli komputer riba ini~ Untuk maklumat lebih lanjut mengenai komputer riba, sila lawati laman web rasmi HUAWEI Malaysia.


PUBG Mobile Bakal Tampil Dengan Refresh Rate 90Hz & 10-Bit HDR – Beri Tontonan Yang Terbaik Kepada Pemain!!

Pastinya ramai yang mengetahui tentang permainan mudah alih yang terkenal PUBG Mobile yang mempunyai ramai peminat diseluruh dunia.

Ekoran daripada kemunculan Snapdragon 865, PUBG Mobile bakal tampil dengan kadar segar semula 90Hz sekiranya dimainkan pada peranti yang menggunakan pemproses ini.

Bukan itu sahaja, ia turut bakal disokong oleh paparan 10-bit HDR yang nyata lebih hebat berbanding dengan HDR yang tersedia pada permainan ini. Nak tau apa yang best mengenai ciri baharu ini? Ia mampu memberi dynamic range yang lebih baik.

Jadi sama-sama kita nantikan!

Artikel Berkaitan: